title: Portal 2

text: GLaDOS alkaa rakentaa raunioitunutta tutkimuslaitosta uudelleen ja laittaa Chellin suorittamaan sinne lisää testejä. Wheatley kuitenkin ilmestyy Chellille salaa testien aikana paljastaen selviytyneensä lintujen ansiosta ja pelastaa Chellin kesken viimeisten testien auttaen häntä pakenemaan. Chell ja Wheatley yhdessä sammuttavat GLaDOSin tykkipuolustusjärjestelmät ja hermomyrkynhallintakeskuksen. Chellin päästyä GLaDOSin kammioon hän onnistuu kytkemään Wheatleyn GLaDOSin tilalle painamalla nappia, jolloin Wheatley onnistuu ottamaan koko tutkimuslaitoksen haltuunsa. Wheatley irrottaa GLaDOSin ytimestään ja kytkee hänet perunaparistoon. Wheatley on päästämässä Chellin pois hissillä, mutta silloin GLaDOS paljastaa Wheatleyn todellisen tarkoitusperän: hän on ”älykkyydenvaimennusydin”, jonka ainoa tarkoitus oli hidastaa GLaDOSin kehitystä kertomalla hänelle jatkuvasti huonoja ideoita. GLaDOS haukkuu Wheatleyta idiootiksi, mikä suututtaa Wheatleyn, ja tämä paiskaa raivoissaan GLaDOSin päin hissiä joka romahtaa alas Chell mukanaan.


title: Portal 2

text: Chell ja GLaDOS putoavat kilometrien pituista hissikuilua alas aivan valtavan laitoksen pohjalle. Havahduttuaan Chell joutuu kulkemaan läpi Aperturen 1900-luvulla valmistettujen maanalaisten testikammioiden. Vanhoissa Aperturen tiloissa Chelliä ohjaa GLaDOSin tai Wheatleyn sijaan yhtiön edesmenneen toimitusjohtajan, Cave Johnsonin, ääni. Chell löytää perunaan vangitun, omituisen tunteellisen GLaDOSin kammioiden valvontahuoneesta. He liittoutuvat väliaikaisesti, ja Chell kytkee GLaDOSin portaaliaseeseen jatkaen eteenpäin. Paljastuu, että GLaDOS on todellisuudessa Cave Johnsonin entinen avustaja Caroline, jonka persoonallisuus on ladattu tietokonejärjestelmään Johnsonin kuoltua kuukivimyrkytykseen. Johnsonin viimeisen viestin innoittamina Chell ja GLaDOS päättävät palata uuden Aperturen tiloihin ja tuhota Wheatleyn. Tässä osassa peliä esitellään myös Aperturen kehittelemät "liikkumisgeelit", joista sininen geeli on erittäin kimmoisaa, oranssi geeli liukasta ja valkoiseen geeliin voi laittaa portaaleja.


title: Portal 2

text: Päästyään takaisin Chell ja GLaDOS kohtaavat Wheatleyn teleruudun välityksellä, ja tämä laittaa Chellin suorittamaan itse huonosti suunnittelemiaan testejä. Käy ilmi, ettei Wheatley ole onnistunut pitämään tutkimuskeskuksesta laisinkaan huolta, ja on jopa laiminlyönyt laitoksen ydinreaktorin hoitamisen, minkä seurauksena koko keskus on tuhoutumassa. Testien aikana Wheatley ohjaa Chelliä ja GLaDOSia lähemmäs piilopaikkaansa, mitä kaksikko luulee jälleen yhdeksi Wheatleyn huonoista ajatuksista, mutta yllättäen hän kuljettaakin heidät ansaan ja kertoo löytäneensä kaksi robottia korvaamaan Chellin. Wheatley yrittää tappaa Chellin ja GLaDOSin, mutta nämä pakenevat valkoisen liikkumisgeelin avulla ja pääsevät pitkän takaa-ajon seurauksena kammioon, jossa Wheatley on. Portaalien, geelien ja pommien avulla Chell onnistuu kytkemään kolme viallista persoonaydintä Wheatleyhyn, jolloin ytimenvaihdosprosessi käynnistyy, mutta Wheatley on miinoittanut vaihtoon tarvittavan napin ja lyö Chellin maahan pommilla. Ihme kyllä Chell selviää ja tajuttuaan valkoisen geelin olevan samaa ainesta kuin kuukivet hän onnistuu tekemään portaalin kuuhun, josta seuranneet ilmanpaine-erot imaisevat hänet ja Wheatleyn mukaansa. GLaDOS saa laitoksen hallintaansa juuri ennen sen tuhoutumista, pelastaa Chellin ja paiskaa Wheatleyn avaruuteen. Chellin havahduttua GLaDOS kiittää häntä ja päästää hänet lopullisesti pois tutkimuslaitoksesta hissin avulla tajuttuaan hänen tappamisensa olevan liian vaikeaa, mutta poistaa ensin itsestään Carolinen persoonallisuuden palautuen omaksi, tunteettomaksi itsekseen. Tykkien oopperaesityksen säestämänä Chell kulkee oven kautta viljapellolle, kun GLaDOS tekee vielä yhden yllätyksen ja palauttaa hänelle apurikuution, jonka Chell aiemmin joutui tuhoamaan. Tämän jälkeen kuullaan GLaDOSin laulama laulu "Want You Gone" ja näytetään kuvaa avaruudessa leijuvasta Wheatleystä, joka pyytää pelaajalta anteeksi tekojaan.


title: Portal 2

text:
Pelin yhteistyökampanjassa esitellään kaksi uutta hahmoa. Yhteistyökampanjalla on oma yksinpelistä erillinen tarinansa ja ympäristönsä. Hahmot, Atlas ja P-body, ovat muunneltu persoonaydin ja tykkirobotti, joilla molemmilla on oma portaaliaseensa. Hahmot, jotka ovat aiemmin olleet osana tutkimuslaitosta, ovat itsenäistyneet GLaDOSista, mutta joutuvat suorittamaan testejä GLaDOSin testikammioissa. Vaikka yhteistyökampanjan tarina sijoittuu kronologisesti yksinpelin tarinan jälkeiseen aikaan ja niillä on yhteneväisyyksiä, kampanjoita ei tarvitse suorittaa missään tietyssä järjestyksessä. Yhden testin aikana pääkampanjassa pelaaja voi nähdä vilauksen P-bodystä. Yhteistyökampanjan lopussa Atlas ja P-body löytävät kammion, jossa on tuhansia koehenkilöitä staasitilassa. GLaDOS kiittää heitä sanoen heidän pelastaneen tieteen. Atlas ja P-body alkavat tanssia innoissaan ja GLaDOS tuhoaa heidät myöhempää kokoamista varten.
Valve julkaisi pelin ääniraidan "Songs to Test By" kolmessa osassa vapaasti ladattavana versiona pelin julkaisun jälkeen.


title: Portal 2

text: Peli on voittanut Interactive Achievement Awards -palkinnon "Outstanding Original Music Composition" musiikistaan.


title: Uusi aalto (Neljän Ruusun albumi)

text: Uusi aalto on suomalaisen Neljä Ruusua -yhtyeen yhdeksäs studioalbumi, joka julkaistiin syyskuussa 1999. Albumin on tuottanut Rauli Eskolin ja valituissa kappaleissa Pekka Witikka. Levy on yhtyeen ensimmäinen suomenkielinen studioalbumi kuuteen vuoteen, kahden englanninkielisen levyn jälkeen, jotka julkaistiin nimellä 4R. "Uusi aalto" nousi julkaisuviikollaan Suomen virallisen albumilistan kärkeen. Yhteensä listaviikkoja albumille kertyi yhdeksän. Levy ylitti kultarajan julkaisuvuonnaan, ja sitä on myyty yhteensä yli 22 500 kappaletta. Emma-gaalassa "Uusi aalto" oli ehdolla vuoden 1999 albumiksi.


title: Uusi aalto (Neljän Ruusun albumi)

text: ”Varjo” julkaistiin albumin ensimmäisenä singlenä, ja se nousi singlelistan sijalle 15, radiosoittolistan sijalle viisi ja Rumban 50 Hittiä -listan 16. sijalle. Toinen single ”Hunningolla” nousi singlelistan kolmanneksi, radiolistan 19. sijalle ja 50 Hittiä -listan toiselle sijalle. Kappaleeseen kuvattiin myös Miikka Lommin ohjaama musiikkivideo, jolla vierailevat Tehosekoitin, Kalle Päätalo, Hassisen kone, Popeda, Yö ja HIM. Myöhemmin se palkittiin vuoden 1999 parhaana popvideona Jyrki Hit Awards -palkintogaalassa. Kolmas single ”Luotsivene” nousi fyysisen singlelistan sijalle 14, radiolistan 18. sijalle ja 50 Hittiä -listan sijalle 21. ”Olen niin pop” julkaistiin albumin neljäntenä singlenä.


title: Uusi aalto (Neljän Ruusun albumi)

text: Kaikki san. Ilkka Alanko ja sov. Neljä Ruusua, ellei muuta mainittu.


title: Uusi aalto (Neljän Ruusun albumi)

text: Soundin Jorma Jortikka kehui yhtyeen jättäneen ”tarpeettoman hieromisen” albumilla, keskittyen ”suoraviivaisen ja osin viimeistelemättömän karhean rockin runnomiseen”. Kiitosta keräsi myös tuottaja Rauli Eskolin, jonka ”modernit konerytmit ja oudot ujellukset ja pulputukset piipahtavat sopivasti sivuosissa”. Jortikka totesi myös Neljän Ruusun paluun suomen kieleen ”piristäneen” yhtyettä.


title: Uusi aalto (Neljän Ruusun albumi)

text:
Neljä Ruusua
Muut esiintyjät


title: Uusi aalto (Neljän Ruusun albumi)

text: Tuotanto


title: Iyaz

text: Keidran Jones (s. 15. huhtikuuta 1987), paremmin tunnettu taiteilijanimellä Iyaz, on Brittiläisiltä Neitsytsaarilta kotoisin oleva laulaja ja rap-artisti. Hänen kappaleensa "Replay" nousi toiselle sijalle Billboard Hot 100 -listalla vuonna 2009. Joulukuussa 2009 "Replay" oli parhaimmillaan ykkössijalla Billboardin Pop Songs -listalla. Se nousi myös ensimmäiseksi Britannian singlelistalla 10. tammikuuta 2010. Iyazille ilmestyi myös toinen hitti "Solo" vuonna 2010 ja "Pyramid" jonka hän lauloi Charice Penpemgcon kanssa. Artisti on myös saanut suosiota YouTubessa: Hänen kappalettaan "Replay" on katsottu palvelussa yli 70 miljoonaa kertaa.


title: Karbonylaatio

text: Karbonylaatio on kemiallinen reaktio, jossa hiilimonoksidi liittyy johonkin orgaaniseen tai epäorgaaniseen yhdisteeseen. Hiilimonoksidi on yleinen aine, ja sitä käytetään usein teollisissa prosesseissa reaktanttina.


title: Karbonylaatio

text: Karbonylaation aiheuttaja ihmisen aineenvaihdunnassa on usein hapetusstressi . Karbonylaatio edeltää usein solujen kuolemaa , .


title: Karbonylaatio

text: Veren sokeripitoisuuden noustessa valkuaisaineiden vapaat aminohapot reagoivat kemiallisesti karbonyyliryhmien kanssa ja pelkistävät sokereita alfaketoaldehydiksi, joka aiheuttaa sokeroitumista eli glykaatiota.


title: Karbonylaatio

text: Karbonyyliryhmiä syntyy kudoksissamme monesta syystä:Aldehydit ja ketonit ovat karbonyyliyhdisteitä, toisin sanoen niiden molekyylissä on funktionaalisena ryhmänä karbonyyliryhmä >C=O.


title: Karbonylaatio

text: Proteiinit eivät ole ainoita yhdisteitä, joissa syntyy karbonyyliryhmiä. Myös solukalvojen fosfolipidit muodostavat niitä hapettuessaan, vapaiden radikaalien ja reaktiivisten happiyhdisteiden vaikutuksesta.


title: František Raboň

text: František Raboň (s. 26. syyskuuta 1983 Praha) on tšekkiläinen maantiepyöräilijä, joka kilpaili ammattilaisena vuosina 2003–2013. Hän edusti ensin tšekkiläistä PSK-joukkuetta, vuosina 2006–2011 Team HTC:ta ja kausilla 2012–2013 Omega Pharma-Quick Stepiä. Hän menestyi etenkin etappikilpailuissa ja aika-ajoissa.


title: František Raboň

text: Raboň voitti alle 23-vuotiaiden maantieajon Euroopan-mestaruuden Moskovassa 2005. Hän voitti vuoden 2009 Tour de Romandie -kilpailussa sekä 3,1 kilometrin prologin että 14,8 kilometrin aika-ajoetapin. Vuonna 2010 hän voitti Vuelta a Murcia -etappikilpailun oltuaan paras myös aika-ajo-osuudella.


title: František Raboň

text: Lähde: Cycling Archives


title: Patagoniantylli

text: Patagoniantylli ("Charadrius falklandicus") on eteläamerikkalainen kahlaaja. Sen elinympäristö käsittää Chilen ja Argentiinan keski- ja eteläosat, Falklandsaaret ja paikoitellen Etelä-Brasilian. Lajin holotyypin kuvaili John Latham Falklandsaarten Port Egmontista 1790.


title: Kolmivyötylli

text: Kolmivyötylli ("Charadrius tricollaris") on afrikkalainen kahlaaja. Sen nimialalajin "tricollaris" elinympäristö käsittää mantereen itä- ja eteläosan Etiopiasta Tansaniaan, Gaboniin ja Etelä-Afrikkaan. Alalaji "bifrontatus" elää Madagaskarilla. Lajin holotyypin kuvaili Louis Jean Pierre Vieillot Kapkaupungista 1818.


title: Madagaskarintylli

text: Madagaskarintylli ("Charadrius thoracicus") on Madagaskarin lounaisrannikon kotoperäinen kahlaaja. Harvinaisena sitä tavataan saaren itärannikolla. Lajin holotyypin kuvaili Charles Wallace Richmond Madagaskarin itärannikon Loholokasta 1896.


title: Hietatylli

text: Hietatylli ("Charadrius marginatus") on afrikkalainen kahlaaja. Sen elinympäristö käsittää suuren osan Saharan eteläpuolista Afrikkaa aina mantereen eteläkärkeen saakka. Alalaji "tenellus" elää vain Madagaskarilla. Siitä tunnetaan kaikkiaan neljä alalajia. Lajin holotyypin kuvaili Louis Jean Pierre Vieillot Kapmaasta 1818.


title: Ruosteniskatylli

text: Ruosteniskatylli ("Charadrius ruficapillus") on Australian kotoperäinen kahlaajalaji. Se välttelee mantereen kuivimpia seutuja. Se elää myös Tasmaniassa. Lajin holotyypin kuvaili Coenraad Jacob Temminck Uudesta Etelä-Walesista vuonna 1822.


title: Ruskovyötylli

text: Ruskovyötylli ("Charadrius pallidus") on afrikkalainen kahlaaja. Sen elinympäristö käsittää eteläisen Afrikan Lounais-Angolasta Mosambikiin, sisämaassa Pohjois.Namibian, Pohjois-Botswanan ja Etelä-Afrikan pohjoispuolen. Alalaji "venustus" elää Kenian ja Tansanian rajalla olevissa suolajärvissä. Lajin holotyypin kuvaili Hugh Edwin Strickland Walvis Baysta 1852.


title: Sepeltylli

text: Sepeltylli ("Charadrius collaris") on amerikkalainen kahlaaja. Sen laaja elinympäristö ulottuu Meksikon keskiosista läpi Keski-Amerikan, Etelä-Amerikassa Kolumbiasta Ecuadoriin ja Andien itäpuolta Pohjois-Argentiinaan ja Keski-Chileen. Lajin holotyypin kuvaili Louis Jean Pierre Vieillot Paraguaysta 1818.


title: Rusorintatylli

text: Rusorintatylli ("Charadrius modestus") on eteläamerikkalainen kahlaaja. Sen elinympäristö käsittää mantereen eteläosan Chilen ja Argentiinan keskiosista Tulimaahan ja Falklandsaaret. Lajin holotyypin kuvaili Martin Lichtenstein Montevideosta Uruguaysta 1823.


title: Eteläntyllit

text: Eteläntyllit ("Thinornis") on rantalintujen lahkon kurmitsojen heimoon kuuluva lintusuku. Suvun kaksi lajia elävät Australiassa ja Uudessa-Seelannissa.


title: Eteläntyllit

text: Eteläntyllilajit:


title: Mustapäätylli

text: Mustapäätylli ("Thinornis cucullatus"), myös "T. rubricollis" ja "Charadrius rubricollis", on Australian kotoperäinen kahlaaja. Sen elinympäristö käsittää mantereen eteläosan ja Tasmanian. Lajin holotyypin kuvaili Johann Friedrich Gmelin Tasmanian Adventure Baylta 1789.


title: Luterilainen kirkko Irlannissa

text: Luterilainen kirkko Irlannissa (iiriksi: "An Eaglais Liútarach in Éirinn", saksaksi:"Evangelisch-Lutherische Kirche in Irland") on luterilainen kirkko, joka toimii koko Irlannin saarella.


title: Luterilainen kirkko Irlannissa

text: Luterilaisella kirkolla Irlannissa on erityiset välit Saksan evankeliseen kirkkoon ja enemmistö sen jäsenistä tulee saksankielisistä Euroopan maista.


title: Luterilainen kirkko Irlannissa

text: Pääseurakunta sijaitsee Dublinissa. Jumalanpalvelukset pidetään pääosin saksaksi, kuukauden viimeisinä sunnuntaina englanniksi. Jumalanpalveluksia saksaksi pidetään myös Belfastissa, Castlepollardissa, Corkissa, Galwayssa, Killarneyssa, Limerickissä, Sligossa ja Wexfordissa.


title: Luterilainen kirkko Irlannissa

text: Vuonna 2009 kirkolla oli 300 jäsentä.


title: Kolotylli

text: Kolotylli ("Thinornis novaeseelandiae") on Uuden-Seelannin kotoperäinen kahlaajalaji. Se elää vain Chathamsaarten Rangatiralla ja sen populaation koko on 200–220 yksilöä, 78–83 paria. Lajin holotyypin kuvaili Johann Friedrich Gmelin Eteläsaarelta vuonna 1789.


title: Marunasirkku

text: Marunasirkku ("Artemisiospiza belli") on Yhdysvalloissa ja Meksikossa esiintyvä sirkkulien heimoon kuuluva varpuslintulaji.


title: Marunasirkku

text: Marunasirkun ruumiinpituus on noin 13–15 cm. Selästään se on ruskea mustin viiruin, päälaki on väriltään harmaa. Silmien ympärillä on valkoiset renkaat ja nokasta lähtee alaspäin mustat juovat. Rinta on harmahtavan valkoinen ja sen keskellä on musta täplä. Lajin pyrstö on pitkähkö ja väriltään musta, valkoisia reunoja lukuun ottamatta. Nuoret linnut ovat väritykseltään aikuisia ruskeampia ja kauttaaltaan viiruisia.


title: Marunasirkku

text: Marunasirkku pesii Washingtonista Baja Californiaan ulottuvalla alueella ja Great Basinin ylänköalueella. Talveksi laji muuttaa Kalifornian, Arizonan ja Meksikon kuiville aavikkoalueille. Lajin elinympäristöä ovat kuivat pensaikot, marunoita kasvavat alueet ja talvisin myös aavikot, joilla kasvaa pensaikkoa. Marunasirkku on sopeutunut hyvin kuivuuteen ja saa tarvitsemansa veden ravinnostaan eli hyönteisistä ja mehikasveista.


title: Marunasirkku

text: Yhdysvaltain viranomaiset luokittelevan San Clement Islandilla elävän marunasirkun alalajin "A.b. clementeae" uhanalaiseksi. Laji on aikaisemmin ollut saarella hyvinkin yleinen, mutta saarelle siirretyt vuohet ovat syöneet suuren osan saaren alkuperäisestä pensaikosta. Vuohien aiheuttaman elinympäristön vähenemisen vuoksi alalajin kanta on uhanalainen.


title: Marunasirkku

text: Marunasirkun ravinto koostuu pääasiassa siemenistä. Laji syö useiden ruohojen, ruokojen ja pensaiden siemeniä. Lisäksi osan ravinnosta muodostavat hyönteiset, kuten heinäsirkat, kovakuoriaiset ja muurahaiset. Poikasiaan laji ruokkii hyönteisravinnolla. Lintu etsii ravintonsa maasta. Pesimäajan ulkopuolella marunasirkut etsivät ruokaa usein suurissa parvissa.


title: Marunasirkku

text: Laji tekee pesänsä maahan tai pensaikkoon. Pesimäkauden aikana voi olla kaksi tai kolmekin pesintää. Ensimmäisen pesinnän pesä sijaitsee yleensä maassa ja myöhempien pesimäkertojen pesät pensaikossa. Naarasmarunasirkku rakentaa kuppimaisen pesän risuista, ruohoista ja puunkuoren paloista. Naaras munii kolmesta neljään vaaleansinertävää pilkullista munaa. Naaras hautoo munat yksin, mutta koiras osallistuu kuoriutuneiden poikasten ruokintaan.


title: Marunasirkku

text: Geneettisen tutkimuksen perusteella marunasirkku ei ole muiden "Amphispiza"-suvun lajien lähisukulainen, ja siksi se on siirretty omaan uuteen sukuunsa "Artemisiospiza", johon lisäksi kuuluu erilliseksi lajiksi korotettu entinen alalaji isomarunasirkku "A. nevadensis".


title: Mustaotsatylli

text: Mustaotsatylli ("Elseyornis melanops") on Oseanian alueella esiintyvä kahlaajalintu, joka on sukunsa ainoa laji. Mustaotsatyllin esiintymisalue käsittää Australian, Tasmanian ja Uuden-Seelannin. Lajin holotyypin kuvaili Louis Jean Pierre Vieillot Uudesta Etelä-Walesista vuonna 1818.


title: Australiankurmitsa

text: Australiankurmitsa ("Peltohyas australis") on Australian kotoperäinen kahlaaja. Se elää mantereen lounais-, etelä- ja itäosien sisämaassa. Lajin holotyypin kuvaili John Gould Australian sisäosista 1841.


title: Edvard Berts

text: Edvard Berts (27. joulukuuta 1891 Koivulahti – 6. helmikuuta 1961 Koivulahti) oli suomenruotsalainen maanviljelijä ja kirjailija.


title: Edvard Berts

text: Berts toimi Koivulahden säästöpankin johtajana 1945–1960. Hän kirjoitti pääasiassa kotiseutuaiheista runoutta sekä juhlarunoja erilaisiin tilaisuuksiin. Bertsin kirjalliseen tuotantoon kuului myös yksi näytelmä ja Suomen sisällissotaan liittyvä paikallishistoria.


title: Andienkurmitsa

text: Andienkurmitsa ("Phegornis mitchellii") on eteläamerikkalainen kahlaaja. Sen elinympäristö käsittää Andien rinteet Perun pohjoisosista Pohjois-Chileen, sekä Länsi-Boliviasta Etelä-Chileen ja Kaakkois-Argentinaan. Lajin holotyypin kuvaili Louis Fraser Chilestä 1845.


title: Andienkeräkurmitsa

text: Andienkeräkurmitsa ("Oreopholus ruficollis") on eteläamerikkalainen kahlaaja. Sen elinympäristö ulottuu Perun keskiosista Länsi-Boliviaan, Chileen ja Pohjois-Argentinasta Tulimaahan. Siitä tunnetaan kaksi alalajia. Lajin holotyypin kuvaili Johann Georg Wagler Uruguayn Canelonesista 1829.


title: Hyypät

text: Hyypät ("Vanellus") on rantalintujen lahkoon ja kurmitsojen heimoon kuuluva lintusuku.


title: Hyypät

text: Hyyppiin luetaan kuuluvaksi 24 lajia:


title: Aku Snellman

text: August Sampola on kirjailijanimi, virallinen nimi August Snellman tai Aku Snellman(sukunimi vuoteen 1919 "Snellman"; 3. marraskuuta 1896 Karttula – 3. syyskuuta 1961 Kuopio), oli suomalainen toimittaja ja kirjailija. Hän käytti myös nimimerkkejä "Jere", "Veto" ja "Samuli Sala". Snellman otti käyttöön Sampola-nimen suomalaisuusaatteen innoittamana ja käytti tätä omana nimenäänkin - palaten kuitenkin myöhemmin käyttämään alkuperäistä omaa sukunimeään Snellman.


title: Aku Snellman

text: Snellmanin vanhemmat olivat torppari Simo Snellman ja Fredrika "Retriikka" o.s. Voutilainen. Snellman kävi viisi vuotta Kuopion lyseota, valmistui opettajaksi Kajaanin seminaarista 1919 sekä suoritti sanomalehtitutkinnon Yhteiskunnallisessa korkeakoulussa. Nuoruudessa Snellman voitti palkintoja mm. hiihdossa.


title: Aku Snellman

text:
Snellmanin tytär oli taidemaalari Anita Snellman.
Aku Snellman harrasti vapaa-aikanaan myös akvarellimaalausta ja esimerkiksi korukirjontakäsitöitä. Taiteilijatytär sai ensiopit isältään, ja maalausta harrastettiin niin luonnon helmassa kuin mm. Porin vuosina puistossa ja myös kesäisin Uudessakaupungissa. Snellman kuitenkin aina lopulta palasi Kuopioon. Eläkepäivinään hän viihtyi kotiseudullaan Karttulassa. Snellmanilla oli taiteilijatyttären lisäksi kaksi poikaa. Heistä vanhempaa opettaja Matti Snellmania s. 1925 ja k. 2005, kiinnosti isän tavoin kiinnosti kirjoittaminen - hän kirjoitti useita näytelmiä erityisestikoulun juhliin oppilasesityksiin sekä useita luonnoksia romaaneiksi. Nuorempi poika, opettaja Ilkka Seppo Väinämö Snellman s. 1932 k.xxxx oli puolestaan perinyt isänsä visuaalisen lahjakkuuden Anita sisaren tavoin, ja hänestä kehittyi taitava lähes ammattimaninen valokuvaaja ja myös pienkaitafilmielokuvien kuvaaja. Aku Snellmanilla oli vielä toinenkin tytär toisesta avioliitosta syntynyt Helmikki Snellman, joka melko varhain avioitui Sveitsiin (Baumann).


title: Bryon Wilson

text: Bryon Wilson (s. 7. huhtikuuta 1988) on yhdysvaltalainen freestylehiihtäjä, joka kilpailee kumparelaskussa.


title: Bryon Wilson

text: Maailmancupissa Wilson kilpaili ensimmäisen kerran helmikuussa 2007. Hän on ollut kaksi kertaa toinen maailmancupin kisoissa, molemmat Suomulla joulukuussa 2009. Lisäksi hän on voittanut kultaa nuorten MM-kilpailuissa vuonna 2007 ja Yhdysvaltain mestaruuskisoissa 2009. Vancouverin olympiakisoissa 2010 hän otti pronssia kumparelaskussa.


title: Anni Kaste

text: Anni Kastegren, os. "Lindeberg", kirjailijanimi Anni Kaste (6. helmikuuta 1876 Nastola – 17. heinäkuuta 1961 Lahti) oli suomalainen kirjailija.


title: Anni Kaste

text: Kasteen vanhemmat olivat virkatalonvuokraaja Karl Gustaf Lindeberg ja Karoliina Kristiina Elisabeth Hymander. Kaste oli naimisissa 1896-1934 lääninkamreeri Igor (Iikka) Herman Kastegrenin (k. 1934) kanssa.


title: Anni Kaste

text: Anni Kaste työskenteli vuodesta 1930 toimittajana ja Naisten Ääni-lehden toimitussihteerinä. Vuodesta 1940 lähtien hän asui kotikylässään Nastolan Kumialla.


title: Anni Kaste

text: Nastola-seuran 1974 pystyttämä "Anni Kasteen muistomerkki" sijaitsee hänen kotitalonsa paikalla Nastolassa Ruuhijärven ja Kumiantien risteyksessä.


title: Otto Tuulos

text: Otto Selim Tuulos (sukunimi aik. "Nyberg"; 4. marraskuuta 1876 Nurmijärvi – 6. maaliskuuta 1931 Viipuri) oli suomalainen näytelmäkirjailija.


title: Otto Tuulos

text: Ensimmäinen esitetty näytelmänsä oli "Perisyntejä".


title: Ursus (laiva)

text: Ursus on vuonna 1979 alun perin Merenkulkulaitoksen käyttöön valmistunut raskaskuljetusalus.


title: Ursus (laiva)

text:
Alusta käytetään tilausluontoisesti. Koneistona siinä on kaksi 230 hv kansiperämoottoria, jotka voidaan tarvittaessa nostaa ylös; näin aluksen syväys pienenee jopa täydessä lastissa hiukan alle puolentoista metrin. Näin tehdään yleensä talvella tai pitkillä siirtomatkoilla, jolloin alusta liikuttelee hinaaja. Aluksessa on myös 30 tonnin nostokykyinen kiinteä nosturi.
Alus poikkeaa muista siten, että siinä ei ole matkustajatiloja vaan ainoastaan kansitilaa kahdelle 10 tonnin puoliperävaunulliselle kuorma-autolle. Kansihytissä on hiukan tilaa etupäässä autojen kuljettajille ja muutamalle muulle. Tilaa on kuitenkin niin vähän, ettei alusta voida käyttää esimerkiksi pelastusoperaatioiden turvatoimien johtoaluksena.


title: Ursus (laiva)

text: Siksi mm. ALGOL-rahtilaivan pelastusoperaation johtoaluksena alkuvuodesta -81 Utössä käytettiin merenmittauskäyttöön siirrettyä tarkastusalus Saaristoa.


title: Ursus (laiva)

text: Ursus poikkeaa muista yhteysaluksista myös siten, että jäiden aikana se ei yleensä liiku yksinään vaan jäänmurtokykyisen aluksen, tavallisimmin suuren hinaajan, avustamana. Alus on aikoinaan ollut lajissaan maailmanmitassakin harvinainen. Proomumaista "Ursusta" on siirtymämatkoilla yleensä hinannut Turun laivastoaseman yhteysalus "Valas", esimerkikiksi Ruotsin puolella pidetyissä öljyntorjuntaharjoituksissa, koska omilla koneillaan alus olisi jäänyt saattueen matkasta.


title: Ursus (laiva)

text: Merenkulkulaitos huomasi 1970-luvulla tarvitsevansa erityiskalustoa raskaskuljetuksiin. Tarve kartoitettiin puolustusvoimilta vuokratuilla Kala-lautoilla. Kun tarve ja vaatimukset olivat selvillä, alus suunniteltiin ja tilattiin tarjouskilpailun jälkeen Naantalissa olevalta Navire Oy:n telakalta.


title: Ursus (laiva)

text: Uudisalus laskettiin vesille vuonna 1980 ja se sai nimen "Ursus". Aluksen tilanneelta Merenkulkulaitokselta alus siirtyi vuonna 2004 varustamoliikelaitos Finstashipin (nyk. Arctia Shipping) omistukseen.


title: Ursus (laiva)

text: Aluksen omistanut Finstaship laittoi Ursuksen myyntiin joulukuussa 2008, koska saariston raskaskuljetukset siirtyivät kilpailutuksen seurauksena toisen yrittäjän tehtäväksi. Myyntiin vaikutti myös aluksen soveltumattomuus muihin tehtäviin, joka olisi vaatinut kalliita muutostöitä. 30 vuotta vanha alus oli kuitenkin edelleen erittäin hyväkuntoinen. Myynnistä nousi paljon kysymyksiä yksityisten varustamojen taholta, koska sen myynti vaihtui kesken markkinoinnin huutokaupaksi kilpailutuksen pelossa. Tämä johti myynnin moraalin laajaan käsittelyyn mediassa, sekä mm. Suomen eduskunnassa. Finstaship myi aluksen tammikuun 23. 2009 tammisaarelaiselle K. Jousmaa Ky:lle.


title: Ursus (laiva)

text: Ursuksen ensimmäinen mittavampi kuljetustehtävä oli siirtää Utössä matalikolle ajaneen saksalaisen rahtilaiva Algolin luo säiliökontit, joihin haaksirikkoisen keulakannella olleet titaanitetrakloridia ja suolahappoa sisältäneet säiliökontit tyhjennettiin, minkä jälkeen tyhjät kontit voitiin siirtää samaan kuormaan.Aluksen rahdin myrkyllisimmän osan eli noin 30 sadan litran vetoista tynnyrillistä muurahaishappoa ja kontillisen hyvin myrkyllistä "Polyram"-peittausainetta poisti jo haaksirikon jälkeisenä päivänä alukselta Turun palolaitoksen osasto yhdessä väyläalus Lonnan miehistön kanssa


title: Ursus (laiva)

text: Pelastusyhtiön tarkoitus oli jättää keulakannella olleet nestekontit paikalleen; ne olivat suojaisessa paikassa, mutta kontit poistettiin, koska ne painoivat keulaa liikaa.


title: Ursus (laiva)

text: Nestekonttien siirtotyhjennys oli hankala operaatio, ja sen tekivät Kemira Oy:n työntekijät. Aine ei saanut joutua kosketuksiin ilman kanssa, ettei syntyisi myrkyllistä ja syövyttävää kaasupilveä. Vain "Ursus" oli riittävän iso, matalakulkuinen ja voimakkaalla nosturilla varustettu tyhjien konttien saamiseksi paikalle ja tyhjennettyjen säiliöiden siirtoon. Kun työ oli tehty, vartiolaiva Uisko hinasi sen Turkuun. Nestekonttien poiston jälkeen pelastusalus "Protector" (3000 hevosvoimaa) sekä raskaat hinaajat "Hepa" ja "Heimo Saarinen" (kumpikin 4 000 hevosvoimaa) vetivät haaksirikkoisen aluksen irti ja hinasivat Turkuun.


title: Valproaatti

text: Valproaatti (natriumvalproaatti) (kauppanimellä Absenor, Deprakine ja Orfiril) on vanhemmalta nimeltään "dipropyyliasetaatti". Se on valproiinihapon eli valproehapon (CHO) natriumsuola. Lääke kehiteltiin noin 1970-luvun puoliväliin mennessä. Alkuperäinen käyttötarkoitus oli epilepsian lääkityshoito. Valproaatti ei ollut aluksi käytössä ensisijaisena antiepileptinä . Eräs keskeinen näkökohta lääkkeen käyttöönotossa oli saada aikaan lääkeaine, joka ei vaikuta sedatiivisesti eli väsyttävästi. Tällaisia ovat muun muassa lähes kaikki bentsodiatsepiinit.


title: Valproaatti

text: Valproaatilla on etäinen sukulaisuussuhde kaikkein tunnetuimpaan kipu- ja kuumelääke asetyylisalisyylihappoon eli aspiriiniin. Valproaatin vaikutus perustuu GABA:n eli gamma-aminovoihapon määrän lisääntymiseen aivoissa. GABA on eräs keskeinen keskushermoston välittäjäaine.


title: Valproaatti

text: Valproaatti on laajakirjoinen epilepsialääke.Myöhemmin todettiin valproaatin soveltuvan myös kaksisuuntaisen mielialahäiriön eli maanis-depressiivisyyden eli bipolaarihäiriön hoitoon. Myös lievempimuotoisessa "hypomaniassa" valproaattia voidaan käyttää mielialan tasaajana. Valproaattia käytetään kaksisuuntaisen mielialahäiriön ohella myös joidenkin skitsofreenistyyppisten sairaustilojen sekä kehitysvammaisuuteen tai joihinkin muihin syihin liittyvän aggressiivisuuden ja impulsiivisuuden hoidossa.


title: Valproaatti

text: Valproaatti saattaa lievittää myös masennusjaksoja.


title: Valproaatti

text: Toisentyyppinen samanaikainen epilepsian vastainen lääkitys saattaa vaikuttaa valproaatin "metaboliaan" eli lääkepuhdistumaan. Myös muunkinlainen lääkitys voi vaikuttaa valproaatin hajaantumiseen elimistössä. Esimerkiksi näistä syistä potilaan veriarvoja seurataan usein säännöllisin laboratoriokontrollein. Eräs tärkeä indikaattori, jota seurataan, on maksan toiminta-arvot.


title: Valproaatti

text: Valmisteet ovat tuotenimeltään Deprakine (Amer.: Depakote) sekä Absenor ja Orfiril. Vahvuuksina on 100 mg, 300 mg ja 500 mg. Valproaattia on saatavissa depot– ja enterotablettina.


title: Valproaatti

text: Natriumvalproaatin nauttiminen raskauden aikana aiheuttaa sikiölle epämuodostumia. Erään tutkimuksen mukaan se seitsenkertaistaa riskin synnyttää lapsi, jolla on autismin kirjon häiriö.


title: Valproaatti

text: Valproaattihoidon vähäisempiä haittavaikutuksia saattavat olla: ihottuma, pahoinvointi, virtsan tummentuminen, hiustenlähtö sekä ruuansulatuskanavan oireilu (lähinnä obstipaatio eli ummetus). Nämä voivat olla nopeastikin ohitsemeneviä, mutta sinänsä kiusallisia.


title: Luettelo Suomen singlelistan ykkösistä vuonna 1979

text: Tämä on luettelo Suomen singlelistan ykkösistä 1979, joka sisältää kärkipaikkaa hallussaan pitäneet singlet vuonna 1979 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Everyday

text: Everyday on yhdysvaltalaisen hard rock-yhtye Bon Jovin singlejulkaisu yhtyeen kahdeksannelta studioalbumilta "Bounce". Single julkaistiin elokuussa 2002. Single nousi kaikkein myydyimmäksi singleksi Kanadan singlelistalla. Kappaleen ovat kirjoittaneet Jon Bon Jovi, Richie Sambora ja Andreas Carlsson.


title: Everyday

text: Listoilla single saavutti ykkössijan Kanadassa ja Espanjassa, ja saavutti Top 10-listasijoituksia monissa muissa maissa. Single saavutti kakkossijan Japanissa, viidennen sijan Yhdistyneessä kuningaskunnassa ja Australiassa ja seitsemännen sijan Saksassa ja Italiassa.


title: Everyday

text: Kappale ei saavuttanut suurta listahitin mainetta Yhdysvalloissa, ja korkein sijoitus Yhdysvaltojen singlelistoilla oli sija 31 "Mainstream Rock Tracks"-listalla.


title: Luettelo Suomen singlelistan ykkösistä vuonna 1978

text: Tämä on luettelo Suomen singlelistan ykkösistä 1978, joka sisältää kärkipaikkaa hallussaan pitäneet singlet vuonna 1978 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Hugo Friedhofer

text: Hugo W. Friedhofer (3. toukokuuta 1902 San Francisco, Kalifornia – 17. toukokuuta 1981 Hollywood, Kalifornia) oli yhdysvaltalainen elokuvasäveltäjä.


title: Hugo Friedhofer

text: Friedhoger aloitti orkesterisellistinä ja elokuva-alalle hän siirtyi 1929. Friedhoher oli kaikkiaan yhdeksän kertaa Oscar-ehdokkaana. Palkinnon hän sai vuoden 1946 elokuvasta "Parhaat vuodet". Muita hänen elokuviaan ovat muun muassa "Nainen ikkunassa" (1944), "Pettäjän jäljillä" ja "Mitä kovemmin he kaatuvat" (1956).


title: Luettelo Suomen singlelistan ykkösistä vuonna 1977

text: Tämä on luettelo Suomen singlelistan ykkösistä 1977, joka sisältää kärkipaikkaa hallussaan pitäneet singlet vuonna 1977 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Matematiikkakonekomitea

text: Matematiikkakonekomitea oli tiedemiehistä ja kenraalista koostettu vuosina 1954–1960 toiminut työryhmä, joka muun muassa rakennutti Suomeen ESKO-tietokoneen vuosina 1955–1960.


title: Matematiikkakonekomitea

text: Matematiikkakonekomiteaan kuuluivat matematiikan professori Rolf Nevanlinna puheenjohtajana, fyysikko, akateemikko Erkki Laurila varapuheenjohtajana sekä muina jäseninä tähtitieteen professori Gustaf Järnefelt, todennäköisyyslaskennan tutkija Kari Karhunen, lujuusopin professori Pentti Laasonen ja sovellun matematiikan tutkija Evert Johannes Nyström. Lisäksi mukana oli Puolustusvoimien edustajana ensin tykistön kenraali Uolevi Poppius (1954–1956), myöhemmin kenraali Elof Roschier (1956–1960).


title: Matematiikkakonekomitea

text: Matematiikkakonekomitean perusti tuolloin vasta neljä vuotta toiminut Valtion luonnontieteellinen toimikunta, joka on yksi nykyisen, toimikuntamallisen Suomen Akatemian edeltäjä. Komitea oli ensimmäinen laatuaan Suomessa, ja se oli itsessään lähtölaukaus aiempaa aktiivisemmalle tieteen edistämiselle Suomessa.


title: Luettelo Suomen singlelistan ykkösistä vuonna 1976

text: Tämä on luettelo Suomen singlelistan ykkösistä 1976, joka sisältää kärkipaikkaa hallussaan pitäneet singlet vuonna 1976 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Pitkävarvashyyppä

text: Pitkävarvashyyppä ("Vanellus crassirostris") on afrikkalainen kahlaaja. Sen elinympäristö käsittää Saharan eteläpuolisen Afrikan itä- ja eteläosan Etelä-Sudanista Etelä-Afrikan pohjoisosiin ja Angolaan. Siitä tunnetaan kaksi alalajia. Lajin holotyypin kuvaili Gustav Hartlaub Nubiasta 1855.


title: Tuhkahyyppä

text: Tuhkahyyppä ("Vanellus senegallus") on afrikkalainen kahlaaja. Sen elinympäristö käsittää Saharan eteläpuolisen Afrikan Mauritanian lounaisosista ja Eritreasta Etelä-Afrikan koillisosiin. Siitä tunnetaan kolme alalajia. Lajin holotyypin kuvaili Carl von Linné Senegalista 1766.


title: Seppähyyppä

text: Seppähyyppä ("Vanellus armatus") on afrikkalainen kahlaaja. Sen elinympäristö käsittää päiväntasaajan eteläpuolisen Afrikan Angolasta, Keniasta ja Tansaniasta Etelä-Afrikkaan. Lajin holotyypin kuvaili William John Burchell Etelä-Afrikan Griquatownista 1822.


title: Koripallon II-divisioona

text: II-divisioona on Suomen neljänneksi korkein sarjataso koripallossa. II-divisioonaa pelataan neljässä lohkossa.


title: Koripallon II-divisioona

text: Eteläinen alueKaakkoinen alueKeskinen alue (2015-2016)


title: Koripallon II-divisioona

text: Läntinen alue


title: Mass Effect 2

text: Mass Effect 2 on BioWaren kehittämä ja Electronic Artsin alun perin 2010 Windowsille ja Xbox 360:lle julkaisema "Mass Effect" -toimintaroolipelisarjan videopeli. Mass Effect 2 on suunnitellun pelitrilogian toinen osa. Pelistä julkaistiin 2011 PlayStation 3 -versio.


title: Mass Effect 2

text: Peli on jatkoa edelliselle osalle.


title: Mass Effect 2

text: Päähenkilö Shepard on julistettu sotasankariksi kaksi vuotta sitten, alkuperäisessä Mass Effect pelissä saadusta voitosta Sovereignia ja Geth -robottilaivastoa vastaan. Hän palvelee edelleen galaktisessa laivastossa SSV Normandy -avaruusaluksella. Peli alkaa normaalista tiedusteluretkestä, jolloin tuntematonta alkuperää oleva avaruusalus hyökkää Normandyä kohti, ja onnistuu tappamaan Shepardin. Miehistön jäsenistä 21 menehtyi, mukaan lukien aluksen perämies Presslyn. Muu miehistö onnistuu pakenemaan. Terroristijärjestö Cerberus löytää Shepardin ruumiin, ja toteuttaa kaksi vuotta kestävän leikkauksien sarjan, jolla Shepard saadaan herätettyä eloon. Hänet herätetään yhdellä Cerberuksen asemista, alus on joutunut toistaiseksi tuntemattoman konearmeijan hyökkäyksen kohteeksi. Cerberuksen agentit, Miranda Lawson ja Jacob Taylor pelastavat Shepardin ja vievät hänet organisaationsa johtajan Illusive Manin luokse. Illusive Man selittää Shepardille, että he halusivat herättää hänet henkiin uskoen Shepardin olevan ihmiskunnan viimeinen toivo.


title: Mass Effect 2

text: Tällä aikavälillä satoja ihmissiirtokuntia on alkanut mystisesti kadota ympäri linnunrataa. Illusive Man epäilee syyllisiksi edellisosasta tuttuja Reapereitä, joiden välikätenä toimiva mystinen Collectors-muukalaisrotu kaappaa siirtokuntalaisia. Muukalaisrotu kulkee omega-4-nimisen mass relay -portaalin läpi. Portaalista oudon tekee se, että yksikään sinne kulkeneista aluksista ei ole koskaan palannut. Illusive Man todistaa siirtokuntien kohtalon lähettämällä Shepardin yhdelle autioituneista siirtokunnista. Matkan jälkeen Shepard saa käyttöönsä uudelleenrakennetun Normandyn. Hän ryhtyy kokoamaan uutta miehistöä, ja varustamaan Normandyä. Tällä välin Illusive Man etsii keinoa, jolla Omega-4:sta pystyisi kulkemaan läpi. Peli huipentuu tehtävään, jossa Shepard miehistöineen lentää portaalista läpi galaksin keskustaan ja löytää Collectors-rodun tukikohdan, jonne ihmissiirtokunnat on kaapattu. Shepard miehistöineen tuhoaa aseman ja palaa takaisin galaksin ulkoreunalle.


title: Etiopianhyyppä

text: Etiopianhyyppä ("Vanellus melanocephalus") on afrikkalainen kahlaaja. Sen elinympäristö käsittää Etiopian ylängöt. Lajin holotyypin kuvaili Eduard Rüppell Simienin vuorilta 1845.


title: Ruskorintahyyppä

text: Ruskorintahyyppä ("Vanellus superciliosus") on afrikkalainen kahlaaja. Sen elinympäristö käsittää Saharan eteläpuolista Afrikkaa ainakin Togosta Zairen koillisosiin, mutta laji on huonosti tunnettu, ja pesimättömiä lintuja on tavattu laajalti muuallakin Afrikassa. Lajin holotyypin kuvaili Anton Reichenow Zairen Marungusta 1886.


title: Heinäsirkkailmiö

text: Heinäsirkkailmiö tarkoittaa tapahtumaa, jossa ympäristössä olevat aineet siirtyvät ilmakehään ja takaisin maaperään vuodenaikojen lämpötilavaihtelujen mukaan. Näin päästölähteestä napa-alueiden suuntaan syntyy pitoisuuden nousua mutta napa-alueilla ei haihtumista enää tapahdu, koska lämpötila on niin alhainen.


title: Heinäsirkkailmiö

text: PCB-kongeneerit laskeutuvat ja nousevat näennäisen satunnaisesti. Tapahtumasta johdetun teorian mukaan kaikki POP-yhdisteet päätyvät lopulta napa-alueille.


title: Emma Kunnas

text: Emma Kunnas (s. 1989) on suomalainen televisionäyttelijä. Hän on opiskellut Suomen Teatteriopistossa. Hän on näytellyt sarjassa "Parasta aikaa", jossa hän esitti Eveliina ”Eve” Heinosta.


title: Huppuhyyppä

text: Huppuhyyppä ("Vanellus cinereus") on itäaasialainen kahlaaja. Sen elinympäristö käsittää Kiinan koillisosan ja läheiset alueet Venäjältä ja Japanista, sekä mahdollisesti Mantšurian ja Sisä-Mongolian. Pesimättömiä lintuja tavataan laajalla alueella Etelä- ja Kaakkois-Aasiassa. Lajin holotyypin kuvaili Edward Blyth Kalkuttasta 1842.


title: Intianhyyppä

text: Intianhyyppä ("Vanellus malabaricus") on aasialainen kahlaaja. Sen elinympäristö käsittää Etelä-Pakistanin, Intian, Bangladeshin ja Sri Lankan. Lajin holotyypin kuvaili Pieter Boddaert Intian Malabarrannikolta 1783.


title: Belgian jääkiekkoliitto

text: Koninklijke Belgische Ijshockey Federatie on Belgian jääkiekkoliitto. Liiton alaisuuteen kuuluvat maajoukkue, liigat sekä junioritoiminta.


title: Kendon Suomen-mestaruuskilpailut

text:
Kendōn Suomen-mestaruuskilpailut
Kendōssa otellaan SM-mestaruuksista kolmessa luokassa: Suomenmestaruus yksilöt-aikuinen, Suomenmestaruus yksilöt-alle 18-vuotiaat ja Suomenmestaruus joukkuekilpailu 5-henkisellä joukkueella.


title: Kendon Suomen-mestaruuskilpailut

text: Otellaan viisihenkisillä joukkueilla, joukkueen maksimikokoonpano 7 henkeä. vuodesta 2003 (aikaisemmin kolmehenkisillä joukkueilla) asti. Minimi-ikä 16. vuotta, ei määriteltyä kyu/dan arvorajaa. Ottelijat ja ottelujärjestys pitää ilmoittaa ennen ottelua. Poolikarsinta, josta kunkin poolin kaksi parasta pudotuspeleihin. Sekajoukkueet (miehet/naiset) ja kokoomajoukkueet sallitaan.


title: Kendon Suomen-mestaruuskilpailut

text:
Kendōn yksilösuomenmestaruuskilpailuun ovat oikeutettuja osallistumaan Suomen kendoseurojen keskusliiton (FKA) jäsenseuroissa olevat kendōkat, jotka ovat "FKA":n tasokokeissa graduoineet vähintään 1.Kyun . Naiset ja miehet ottelivat samassa sarjassa vuoteen 2007 asti.
Kendōn naistenyksilösuomenmestaruus yli 18-vuotiaille 2008 lähtien, osallistujilla vähintään kendo 3.kyu.


title: Kendon Suomen-mestaruuskilpailut

text: Kendōn miestenyksilösuomenmestaruus yli 18-vuotiaille 2008 lähtien, osallistujilla vähintään kendo 1.kyu.


title: Kendon Suomen-mestaruuskilpailut

text: Kendōn alle 18-vuotiaiden yksiläsuomenmestaruuskilpailuun ovat oikeutettuja osallistumaan Suomen kendoseurojen keskusliiton (FKA) jäsenseuroissa olevat kilpailupäivänä alle 18-vuotiaat kendōkat ilman tasorajoitusta. Pojat ja tytöt ottelevat samassa sarjassa.


title: Viiksihyyppä

text: Viiksihyyppä ("Vanellus albiceps") on afrikkalainen kahlaaja. Sen elinympäristö käsittää Saharan eteläpuolista Afrikkaa Senegambiasta ja Sierra Leonesta itään Etelä-Sudaniin ja etelään Zaireen, Angolaan, Tansaniaan ja Mosambikiin. Lajin holotyypin kuvaili John Gould joko Nigerjoelta tai Fernando Posta 1834.


title: Mehmed pašša Sokolović

text: Mehmed pašša Sokolović () (noin 1505 Sokolovići, Osmanien valtakunta [nyk. Bosnia ja Hertsegovina] – 1579 Konstantinopoli, Osmanien valtakunta) oli osmanien valtiomies, joka oli kotoisin nykyisen Bosnia ja Hertsegovinan alueelta. Hän oli osmanien suurvisiiri kolmen sulttaanin aikana vuodesta 1565 vuoteen 1579, jolloin hänet salamurhattiin.


title: Mehmed pašša Sokolović

text: Mehmed pašša Sokolović syntyi Sokolovićin kylässä lähellä Rudon kaupunkia Višegradin alueella osmanien Bosnian hallintopiirissä. Hän syntyi Serbian ortodoksiseen kristittyyn perheeseen ja sai kasteessa nimekseen Bajo. Hän opiskeli nuoruudessaan Mileševan ortodoksiluostarissa. Kun Bajo oli noin 17-vuotias hänet vietiin monen muun lahjakkaan nuoren tavoin kotiseudultaan "devşirme"-järjestelmän turvin valtakunnan keskisiin osiin ja hänelle annettiin uudeksi nimeksi Mehmed. Mehmed vietiin ensin Edirneen ja sitten Istanbuliin 1520-luvulla.


title: Mehmed pašša Sokolović

text: Mehmedistä tuli vuonna 1543 hovin vartiokaartin komentaja ja vuonna 1546 osmanien laivaston päällikkö. Myöhemmin hänet nimitettiin Rumelian maaherraksi ("beylerbey"). Suleima Suuren veljien Selimin ja Bayezidin vallanperimystaisteluissa 1559–1561 hän johti Selimin joukkoja. Mehmed meni vuonna 1562 naimisiin sodan voittaneen Selimin tyttären kanssa.


title: Mehmed pašša Sokolović

text: Mehmed nimitettiin diplomaattisen ja sotilaallisen menestyksensä ansiosta valtakunnan korkeimpaan virkaan, suurvisiiriksi Suleiman Suuren aikana 28. heinäkuuta 1565. Hän oli valtakunnan todellinen hallitsija Suleimanin pojan Selim II:n aikana. Selimin aikana Osmanien valtakunta ja Venäjä sotivat keskenään ensimmäisen kerran, kun Venäjä oli vallannut Astrahanin kaanikunnan. Mehmed pašša kehitti uskaliaan suunnitelman, joka onnistuessaan olisi ratkaissut monta ongelmaa. Hänen ajatuksenaan oli järjestää sotaretki Don- ja Volga-jokien alajuoksuille, ja rakentaa niiden väliin kanava. Kanava olisi luonut osmaneille yhteyden Mustaltamereltä Kaspianmerelle ja siirtänyt Astrahanin ja jokien eteläpuolisen Kaukasian joko Krimin kaani Devlet I Girayn tai osmanien hallintaan. Samalla Osmanit olisivat saaneet jalansijan Kaspianmerelle Persiaa vastaan. Vuonna 1569 tehty Astrahanin sotaretki päättyi kuitenkin turkkilais-tataariarmeijan karvaaseen tappioon, joskin seuranneissa rauhanneuvotteluissa Mehmed pašša sai ajettua läpi joitakin sodalle asetettuja tavoitteita.


title: Mehmed pašša Sokolović

text: Selim II:n hallintokausi jäi suhteellisen lyhyeksi, se kesti kahdeksan vuotta. Mehmedin vaikutusvalta heikkeni Murat III:n noustua sulttaaniksi. Tuntematon dervišši puukotti Mehmed paššan Murat III:n sulttaanikaudella 11. lokakuuta 1579.


title: Kulohyyppä

text: Kulohyyppä ("Vanellus lugubris") on afrikkalainen kahlaaja. Sen laikuittainen elinympäristö käsittää Saharan eteläpuolisen Afrikan Malin eteläosista Guinea-Bissaun ja Norsunluurannikon metsänrajan pohjoispuolelle, sekä täältä itään Kenian eteläosiin ja sieltä etelään Etelä-Afrikkaan. Se elää myös Sansibarin, Mafian ja Lathamin saarilla. Lajin holotyypin kuvaili René-Primevère Lesson Senegalista 1826.


title: Laidunhyyppä

text: Laidunhyyppä ("Vanellus melanopterus") on afrikkalainen kahlaaja. Sen nimialalajin "melanopterus" elinympäristö käsittää Itä-Sudanin, Etiopian, Lounais-Kenian ja läntisen Tansanian. Alalaji "minor" elää Etelä-Afrikassa. Lajin holotyypin kuvaili Philipp Jakob Cretzschmar Jeddasta Arabian niemimaalta 1829.


title: Kruunuhyyppä

text: Kruunuhyyppä ("Vanellus coronatus") on afrikkalainen kahlaaja. Sen elinympäristö ulottuu Etiopiasta ja Somaliasta Etelä-Afrikkaan. Siitä tunnetaan kaksi alalajia. Lajin holotyypin kuvaili Pieter Boddaert Hyväntoivonniemeltä 1783.


title: Naamiohyyppä

text: Naamiohyyppä ("Vanellus miles") on oseanialainen kahlaaja. Sen elinympäristö ulottuu Papua-Uuden-Guinean koillis- ja eteläosista Pohjois-Australian Arusaarelle (nimialalaji "miles"), sekä Australian itä- ja kaakkoisosiin, Tasmaniaan ja Uuteen-Seelantiin (alalaji "novaehollandiae"). Lajin holotyypin kuvaili Pieter Boddaert Australiasta 1783.


title: Australianhyyppä

text: Australianhyyppä ("Vanellus tricolor") on Australian kotoperäinen kahlaajalaji. Se elää Etelä-Australiassa ja Tasmaniassa. Lajin holotyypin kuvaili Louis Jean Pierre Vieillot Uudesta Etelä-Walesista vuonna 1818.


title: Don Nelson

text: Donald Arvid Nelson (s. 15. toukokuuta 1940 Muskegon) on yhdysvaltalainen entinen koripalloilija ja koripallovalmentaja.


title: Don Nelson

text: Nelson edusti pelaajaurallaan muun muassa Boston Celticsiä, jonka paidassa hän voitti viisi NBA-mestaruutta. Päävalmentajauransa hän aloitti Milwaukee Bucksissa, jossa hän toimi vuodet 1976–1987. Seurassa hänet valittiin ksi vuosina 1983 ja 1985. Vuonna 1988 Nelson siirtyi Golden State Warriorsiin, jossa hänet valittiin kolmannen kerran vuoden valmentajaksi kaudella 1991–1992. Vuonna 2006 Nelson aloitti Golden State Warriorsin päävalmentajana. Huhtikuussa 2010 Nelsonista tuli eniten voittoja saavuttanut NBA-valmentaja. Hän lopetti joukkueen valmentamisen vuonna 2010.


title: Tyllihyyppä

text: Tyllihyyppä ("Vanellus cayanus") on eteläamerikkalainen kahlaaja. Sen elinympäristö käsittää Andien itäpuolen Itä-Kolumbiasta Amazonin suistoon, ja sieltä etelään Kaakkois-Brasiliaan, Paraguayhin ja Argentiinan koilliskolkkaan. Lajin holotyypin kuvaili John Latham Cayennesta 1790.


title: Eteläamerikanhyyppä

text: Eteläamerikanhyyppä ("Vanellus chilensis") on eteläamerikkalainen kahlaaja. Sen laaja elinympäristö käsittää lähes koko mantereen, ja siitä tunnetaan neljä alalajia. Lajin holotyypin kuvaili Juan Ignacio Molina Chilestä 1782.


title: Latvian jääkiekkoliitto

text: Latvian jääkiekkoliitto (Latvijas Hokeja Federacija) perustettiin 5. tammikuuta 1923, ja siitä tuli IIHF:n jäsen 22. helmikuuta 1931.


title: Latvian jääkiekkoliitto

text: Ennen toista maailmansotaa Latvia pelasi viisissä maailmanmestaruuskilpailuissa, mukaan lukien vuoden 1936 olympialaiset Saksan Garmisch-Partenkirchenissä. Niihin aikoihin Latvian paras pelaaja oli Leonid Vedejs.


title: Latvian jääkiekkoliitto

text: Kun Latvia liitettiin Neuvostoliittoon toisen maailmansodan jälkeen, parhaat latvialaisjoukkueet alkoivat pelata Neuvostoliiton mestaruudesta. Menestynein latvialaisjoukkue oli Riian Dynamo, jota valmensi vuosina 1971-1977 tunnettu maajoukkuevalmentaja Viktor Tihonov.


title: Latvian jääkiekkoliitto

text: Kun Latvia sai uudestaan IIHF:n jäsenyyden 6. toukokuuta 1992 Neuvostoliiton hajottua, se nousi nopeasti MM-kilpailujen sarjajärjestelmässä. Latvia voitti C-sarjan vuonna 1993 ja B-sarjan kolme vuotta myöhemmin. Se sijoittui seitsemänneksi ensimmäisissä A-sarjan MM-kilpailuissaan vuonna 1997.


title: Andienhyyppä

text: Andienhyyppä ("Vanellus resplendens") on eteläamerikkalainen kahlaaja. Sen elinympäristö käsittää Andien rinteet Kolumbian lounaisosista Chilen pohjoisosiin ja Luoteis-Argentiinaan. Lajin holotyypin kuvaili Johann Jakob von Tschudi Perun Andeilta 1843.


title: Rafael Hakkarainen

text: Karl Adolf Rafael Hakkarainen (9. huhtikuuta 1883 Sakkola – 24. marraskuuta 1945 Helsinki) oli suomalainen diplomaatti.


title: Rafael Hakkarainen

text: Hakkaraisen vanhemmat olivat kirkkoherra Adolf Hakkarainen ja Mathilda Björkqvist. Hän valmistui Pietarin saksalaisen St. Petrischulen klassiselta osastolta 1901 sekä "Pietarin keisarillisesta oikeusopistosta" 1904. Hakkarainen suoritti vielä yleisen hallintotutkinnon Helsingin yliopistossa 1907.


title: Rafael Hakkarainen

text: Hakkarainen toimi Pietarissa sijainneen Suomen ministerivaltiosihteerin viraston ylimääräisenä virkamiehenä 1904–1909, nuorempana toimitussihteerinä 1909–1910 sekä kielenkääntäjänä 1910–1917. Hän oli myös Helsingin yliopiston vt. kanslerinsihteeri 1909–1917. Suomen itsenäistyttyä Hakkarainen oli Oy Agroksen palveluksessa. Hän oli lähetystösihteerinä Moskovassa 1922–1926 ja sen jälkeen ulkoministeriön poliittisten asian jaoston jaostosihteerinä 1926–1929, vt. jaostopäällikkönä 1929–1930 ja jaostopäällikkönä 1930–1933. Viimeksi hän toimi ulkovaltain lähettiläiden esittelijänä 1933–1945.


title: Rafael Hakkarainen

text: Hakkaraisesta tuli nimineuvos 1904, kollegiasessori 1907, hovineuvos 1910, kollegineuvos 1913, valtioneuvos 1914 sekä erikoislähettiläs ja täysivaltainen ministeri 1939.


title: Taiwanin jääkiekkoliitto

text: Kiinan Taipein luisteluliitto on Kiinan tasavallan eli Kiinan Taipein kansallinen jääkiekkojärjestö, joka on perustettu vuonna 1980. Kansallisesta mestaruudesta pelattiin ensimmäistä kertaa kaksi vuotta myöhemmin, vuonna 1982.


title: Taiwanin jääkiekkoliitto

text: Kiinan Taipei liittyi jääkiekon kansainväliseen kattojärjestöön IIHF:ään vuonna 1983. Ensimmäinen maaottelu pelattiin vuonna 1987 Australian Perthissä pidetyissä D-sarjan MM-kilpailuissa. Lopputuloksissa ei kuitenkaan huomioitu Kiinan Taipein otteluita. Maajoukkue pelasi Hongkongin kanssa tasan 2–2 ensimmäisessä virallisessa ottelussaan 13. maaliskuuta 1987.


title: Thaimaan jääkiekkoliitto

text: Thaimaan jääkiekkoliitto perustettiin vuonna 1976, ja maa liittyi IIHF:ään 13 vuotta myöhemmin, 27. huhtikuuta 1989.


title: Thaimaan jääkiekkoliitto

text: Thaimaassa järjestettiin kansallinen turnaus vuodesta 1999 vuoteen 2003, mutta virallista mestaria ei ole sen jälkeen kruunattu. Jääkiekkoliiton mukaan maassa on 200 aktiivipelaajaa ja kolme sisähallia.


title: Thaimaan jääkiekkoliitto

text: Thaimaa sai ensimmäiset kansainväliset kokemuksensa vuonna 2003 Aasian talvikisoissa.


title: Truth and Soul Records

text: Truth and Soul Records on yhdysvaltalainen Brooklynin Williamsburgissa vuonna 2004 perustettu funkiin ja souliin keskittynyt levy-yhtiö. Yhtiön perustivat Leon Michels ja Jeff Silverman. Truth and Soul on julkaissut muun muassa El Michels Affairin, Bronx River Parkwayn ja The Phenomenal Handclap Bandin levyjä.


title: Koskikara (uimahalli)

text: Koskikara on Jämsässä Jämsänkoskella sijaitseva uimahalli. Arkkitehtitoimisto Mikko Vuorion suunnittelema rakennus on valmistunut 1997.Uimahallissa on neliratainen 25 metrin allas, terapia-allas ja lastenallas, jossa on myös pieni liukumäki. Uimapalveluiden lisäksi Koskikarasta löytyy myös kuntosali ja kahvio. Lisäksi uimahallissa on mahdollisuus avantouintiin ja hierontaan. Koskikarassa järjestetään runsaasti ohjattua toimintaa sekä altailla että kuntosalilla. Kävijöitä on vuosittain noin 75 000.


title: DJ Mangoo

text: DJ Mangoo eli Mattias Brånn on ruotsalainen elektronisen musiikin tuottaja. Hän aloitti musiikkiuransa 16-vuotiaana. Hän asuu Uppsalassa, Ruotsissa. Dj Mangoo -projekti alkoi 1999 ja ensimmäiset kappaleet julkaistiin saman vuoden kesällä.


title: DJ Mangoo

text: Dj Mangoo julkaisi kesällä 2000 "Soundscapes"-levyn, joka sisältää kappaleet


title: NHL:n varaustilaisuus 2010

text: NHL:n varaustilaisuus 2010 oli NHL:n 48. vuotuinen . Se järjestettiin Los Angeles Kingsin kotiareenassa Staples Centerissa, Los Angelesissa, 25.–26. kesäkuuta. Varaustilaisuus on ensimmäinen Los Angeles Kingsin järjestämä varaustilaisuus. Taylor Hall oli ensimmäinen varaus ennen Tyler Seguinia. Edmonton Oilers varasi Hallin ja Boston Bruins Seguinin.


title: NHL:n varaustilaisuus 2010

text:
Varaustilaisuutta ennakoinneissa arvioinneissa varaustilaisuuden ensimmäisen varauksena pidettiin joko Taylor Hallia tai Tyler Seguinia. International Scouting Services asetti Hallin varaustilaisuuden lupaavimmaksi pelaajaksi ennen Seguinia. ISS:n listauksen mukaan viiden lupaavimman pelaajan joukkoon mahtuvat lisäksi Brandon Gormley, Vladimir Tarasenko ja Cam Fowler.
NHL Central Scouting Bureau listasi puolestaan Seguinin lupaavammaksi Pohjois-Amerikassa pelaavaksi kenttäpelaajaksi ennen Hallia ja Brett Connollyä. Fowler oli CSB:n listauksessa viidenneksi ja Gormley kuudenneksi lupaavin Pohjois-Amerikassa pelaava kenttäpelaaja. Mikael Granlund oli CSB:n mukaan lupaaviin Euroopassa pelaava kenttäpelaaja ennen Tarasenkoa.


title: NHL:n varaustilaisuus 2010

text: Edmonton Oilers voitti arvonnan varaustilaisuuden ensimmäisestä varausvuorosta. Pudotuspelien ulkopuolelle jääneiden joukkueiden varausjärjestys valittiin painotetussa arvonnassa, jossa viimeiseksi jäänyt joukkue saa parhaan mahdollisuuden varata ensimmäisenä. Edmonton oli NHL:n runkosarjan viimeinen ja se sai arvonnassa ensimmäisen varausvuoron. Toronto Maple Leafs arvottiin toiseksi, mutta joukkue oli kaupannut aikaisemmin varausvuoron Boston Bruinsille kaupassa, jossa Phil Kessel siirtyi Torontoon. Seuraavina varaavat Florida Panthers, Columbus Blue Jackets ja New York Islanders.


title: NHL:n varaustilaisuus 2010

text: Stanley Cupin keväällä voittanut Chicago Blackhawks ja Carolina Hurricanes lähtivät varaustilaisuuteen 11 varausvuorolla. Ensimmäisestä 60 vuorosta Chicagolla oli peräti viisi. Pari päivää ennen tilaisuutta se hankki Atlanta Thrashersilta itselleen toisen ensimmäisen kierroksen varausvuoron. Floridalla oli kaksi varausta aivan kärkipäässä, sillä joukkueella oli oma kolmas vuoronsa ja lisäksi muutama päivää ennen tilaisuutta hankittu Bostonin 15. varaus. Chicagon ja Floridan lisäksi Anaheim Ducks ja Phoenix Coyotesilla oli kaksi varausvuoroa ensimmäisellä kierroksella. Vähiten vuoroja on Dallas Starsilla, neljä. Philadelphia Flyersin, Toronton ja Calgary Flamesin ensimmäiset vuorot ovat vasta kolmannella kierroksella.


title: NHL:n varaustilaisuus 2010

text: Edmonton Oilers varasi Taylor Hallin varaustilaisuuden ensimmäisenä varauksena, mikä oli odotusten mukaista. Toisena varauksena meni Bostoniin Tyler Seguin. Florida Panthers varasi kolmantena tilaisuuden ensimmäisen puolustajan, kun joukkue huusi Erik Gudbransonin. Columbus Blue Jacketsin neljäntenä varaamaa hyökkääjää Ryan Johansenia pidetään yllätysvarauksena. CSB piti häntä vasta kymmenenneksi lupaavimpana Pohjois-Amerikassa pelaavana kenttäpelaajana. New York Islanders varasi viidentenä sveitsiläisen Nino Niederreiterin, josta tuli NHL-historian korkeimmalla varattu sveitsiläinen. Aiemmin ennätystä oli pitänyt hallussaan Michel Riesen, jonka Edmonton oli varannut 14:ntenä .


title: NHL:n varaustilaisuus 2010

text: Varaustilaisuuden ensimmäinen kierros oli hieman yllätyksellinen. Johansenin ja Niederraiterin lisäksi kymmenen parhaan joukossa nähtiin mm. Carolina Hurricanesin varaama Jeff Skinner, Atlanta Thrashersin varaama Aleksandr Burmistrov ja New York Rangersin varaama suurikokoinen puolustaja Dylan McIlrath, jotka eivät olleet CSB:n listoilla kymmenen parhaan joukossa Pohjois-Amerikassa pelaavista pelaajista. Sen sijaan aivan kärjen tuntumaan veikatut puolustajat Cam Fowler (12. varaus) ja Brandon Gormley (13. varaus) eivät mahtuneet kymmenen parhaan joukkoon.


title: NHL:n varaustilaisuus 2010

text: Avauspäivän ensimmäinen kauppa tehtiin 14. varauksen jälkeen. Los Angeles Kingsin toimitusjohtaja Dean Lombardi halusi puolustaja Derek Forbortin, ja hän hankkikin Floridalta 15. vuoron vaihdossa Los Angelesin kahteen varausvuoroon. Ensimmäisenä päivänä nähtiin kaksi kauppaa, johon kuului pelaajia, ja yhteensä neljä kauppaa. Ottawa Senators hankki St. Louis Bluesilta tilaisuuden 16. vuoron vaihdossa viime vuonna ensimmäisellä kierroksella varaamaansa ruotsalaispelaaja David Rundbladiin. Florida Panthers puolestaan hankki Vancouver Canucksilta itselleen kolmannen ensimmäisen kierroksen vuoron, kun se lähetti Keith Ballardin ja Victor Oreskovichin Vancouveriin vaihdossa Michael Grabneriin, Steve Bernieriin ja 25. varausvuoroon.


title: Hănty jasaŋ

text: Hănty jasaŋ (Хӑнты ясаң, ”Hantin sana”) on Venäjällä Hanti-Mansian autonomisen piirikunnan pääkaupungissa Hanty-Mansijskissa ilmestyvä hantinkielinen sanomalehti.


title: Hănty jasaŋ

text: Hanty jasaŋ on perustettu vuonna 1957 nimellä "Lenin pant huvat" (”Leninin tietä pitkin”). Nykyisen nimensä se sai vuonna 1991. Julkaisijoina toimivat Hanti-Mansian duuma ja hallitus. Hanty jasaŋin ja mansinkielisen Lūimā sēripos -lehden yhteisen toimituksen päätoimittaja on Raisa Rešetnikova.


title: Hănty jasaŋ

text: Lehti ilmestyy kerran viikossa nelisivuisena ja tabloid-kokoisena. Artikkeleita julkaistaan neljällä hantin kielen murteella. Painosmäärä on 815 kappaletta (helmikuussa 2010).


title: Hănty jasaŋ

text: Lehden liitteenä ilmestyy kerran kuukaudessa nelisivuinen hantinkielinen lastenlehti "Hătļyje".


title: Luettelo Suomen singlelistan ykkösistä vuonna 1975

text: Tämä on luettelo Suomen singlelistan ykkösistä 1975, joka sisältää kärkipaikkaa hallussaan pitäneet singlet vuonna 1975 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Luettelo Suomen singlelistan ykkösistä vuonna 1974

text: Tämä on luettelo Suomen singlelistan ykkösistä 1974, joka sisältää kärkipaikkaa hallussaan pitäneet singlet vuonna 1974 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Luettelo Suomen singlelistan ykkösistä vuonna 1973

text: Tämä on luettelo Suomen singlelistan ykkösistä 1973, joka sisältää kärkipaikkaa hallussaan pitäneet singlet vuonna 1973 Suomen Musiikkikauppiasliitto ry:n kokoamalla Mitä Suomi soittaa -listalla. Listaa julkaistiin kerran kuukaudessa. Samaan aikaan Suomessa on julkaistu muitakin levymyyntilistoja, jotka saattavat poiketa Mitä Suomi soittaa -listasta käytettyjen mittausmenetelmien ja otosten vuoksi.


title: Täysmaito

text: Täysmaito (aiemmin kulutusmaito) on rasvapitoisuudeltaan vähintään 3,5-prosenttinen, meijerissä pastöroitu maitotuote. Suomessa valmistajat lisäävät täysmaitoon D-vitamiinia, joka tehostaa kalsiumin imeytymistä. Suomessa täysmaito pakataan yleensä punavalkoisiin pakkauksiin. Sitä myytiin vuoteen 1996 asti nimellä "kulutusmaito".


title: Täysmaito

text: Lehmien lypsämän maidon rasvapitoisuus vaihtelee. Tavallisen "täysmaidon" rasvaprosentti vakioidaan 3.5:een, mutta joiltakin tuottajilta on saatavana myös "vanhanajan luomu-täysmaitoa", jota ei vakioida, vaan sen rasvaprosentti vaihtelee.


title: Utah Grizzlies (ECHL)

text: Utah Grizzlies on yhdysvaltalainen jääkiekkojoukkue West Valley Citystä, Utahista. Grizzlies pelaa ECHL-liigassa. Grizzlies perustettiin vuonna 2005 vuonna 2003 lopetetun Lexington Men O' Warin raunioille. Grizzliesin yhteistyöseuroja ovat NHL:ssä Colorado Avalanche ja AHL:ssä Colorado Eagles. Suomalaisista Niko Kapanen, Sami Helenius, Antti Miettinen, Erkki Rajamäki ja Mikko Koskinen ovat edustanut seuraa.


title: Utah Grizzlies (ECHL)

text: AHL- ja IHL-liigoissa pelasi vuoteen 2005 saakka samanniminen seura, joka nykyisin pelaa AHL:ssä nimellä Lake Erie Monsters.


title: Utah Grizzlies (ECHL)

text: "(Tilanne 19. tammikuuta 2019)"


title: Bathurst

text: Bathurst voi tarkoittaa:


title: Bonannon mafiaperhe

text: Bonannon mafiaperhe on New Yorkissa Yhdysvalloissa vaikuttava mafiaperhe. Se on osa ”viisi perhettä” -ryhmää. Bonannon perusti italialainen Salvatore Maranzano 1920-luvulla. Sen toimialaa ovat muun muassa murhat, rahanpesu ja uhkapelit.


title: Saab Arena

text: Saab Arena (2004-2014 Cloetta Center) on vuonna 2004 avattu sisäpalloiluareena Linköpingissä, Ruotsissa. Areenan katsojakapasiteetti on jääkiekko-otteluissa 8 500 katsojaa sekä konserteissa 11 500 katsojaa. Valmistuessaan areena korvasi Stångebron jäähallin Linköpings HC:n kotihallina.


title: Saab Arena

text: Vuosina 2005 ja 2008 Saab Arena on isännöinyt Melodifestivalenin semifinaaleja. Siellä on esiintynyt joitain merkittäviä artisteja, kuten Europe, John Fogerty, Toto, W.A.S.P ja Whitesnake.


title: Saab Arena

text: Ensimmäinen ottelu Saab Arenalla (silloinen Cloetta Center) pelattiin Linköpings HC:n ja Turun Palloseuran välillä. Ottelu päättyi Linköpingin voittoon.


title: Coop Norrbotten Arena

text: Coop Norrbotten Arena on vuonna 2002 rakennettu Ruotsin Luulajassa sijaitseva sisäpalloiluareena. Areenan katsojakapasiteetti on 6 300 katsojaa. Coop Arena toimii SHL-seura Luleå HF:n kotihallina.


title: Olympian kisat 776 eaa.

text: Vuoden 776 eaa. Olympian kisat olivat ensimmäiset Olympian kisat, jonka voittaja on kirjattu muistiin. Ne järjestettiin Olympiassa Kreikassa.


title: Olympian kisat 776 eaa.

text: Antiikin aikana käytettiin ajan laskemiseen neljää vuotta käsittänyttä olympiadia. Useat antiikin aikaiset kirjoittajat sijoittivat "ensimmäisen olympiadin" alkamisajankohdan vuoden 776 eaa. kisoihin. Antiikin aikana uskottiin, että kisoja oli kuitenkin järjestetty aikaisemminkin. Erään lähteen mukaan ensimmäiset olympiakisat pidettiin vuonna 1581 eaa.


title: Olympian kisat 776 eaa.

text: Vuonna 776 eaa. kilpailulajeja oli tiettävästi vain yksi: stadionin juoksu. Myöhemmin olympiadit nimettiin stadioninjuoksun voittajan mukaan. Ensimmäinen voittaja, Koroibos, oli ammatiltaan kokki.


title: Olympian kisat 776 eaa.

text: Varmuudella olympialaisia on vietetty jo huomattavasti aikaisemminkin. Vuosisatoja kisojen isännyydestä taistelivat pisalaiset ja elisläiset ja taistelun tuoksinassa kisat kärsivät suuresti ja ovat jääneet ajoittain pitämättäkin ja unohtuneet.


title: Olympian kisat 776 eaa.

text: Vuonna 884 eaa. tekivät Eliin ja Pisan kuninkaat Ifitos ja Kleisthenes sopimuksen kisojen aikana noudatettavasta jumalanrauhasta. Siitä lähtien kisoja pidettiin säännöllisesti joka neljäs vuosi, kunnes keisari Theodosius lakkautti ne vuonna 394. Stadioninjuoksun voittajista on luettelot säilyneet vuodesta 776 eaa. ja 200- luvulla eaa. tuo vuosi otettiin ajantiedon pohjaksi (= 1. olympiadin 1.vuosi).


title: Fjällräven Center

text: Fjällräven Center (aikaisemmin Swedbank Arena) on vuonna 2006 avattu sisäpalloiluareena Örnsköldsvikissä, Ruotsissa. Areenan kapasiteetti on jääkiekko-ottelussa 7 600 katsojaa ja konserteissa 9 800 katsojaa.


title: Fjällräven Center

text: Fjällräven Center korvasi vanhan Kempehallenin MODO Hockeyn kotihallina.


title: Lindab Arena

text: Lindab Arena on sisäpalloiluareena, joka sijaitsee Ängelholmin kunnassa Ruotsissa. Lindab Arenan katsojakapasiteetti on 5 300 katsojaa ja se toimii jääkiekkoseura Rögle BK:n kotihallina.


title: Lindab Arena

text: Lindab Arena tunnettiin vuoteen 2008 Ängelholmin jäähallin nimellä. Se on rakennettu vuonna 1983.


title: Raamattupaperi

text: Raamattupaperi (, ) on erittäin ohut painopaperi, jolle on painettu mm. virsikirjoja ja matkaraamattuja. Raamattupaperi on ollut myös Suomen tasavallan ja Euroopan talousyhteisön käyttämä virallinen nimike.


title: Raamattupaperi

text: Raamattupaperin neliömassa on 15–30 g/m.


title: Raamattupaperi

text: Raamattupaperin perustana on toiminut brittien Kiinasta 1785 alkaen tuoma intialaista muistuttava intianpaperi, jota Oxford University Press (Oxfordin yliopiston kirjapaino) alkoi käyttää raamattujen painamiseen.


title: Raamattupaperi

text: Raamattuja vuodesta 1591 julkaissut Cambridgen yliopiston kirjapaino (Cambridge University Press) määrittelee raamattupaperin painoksi yli 30 grammaa neliömetriltä painavan paperin ja lukee alle tuon rajan menevät paperit intianpaperiksi (. Intianpaperin ohuuden ansiosta paljon sivuja sisältävä teos (kuten juuri esimerkiksi Raamattu) on ohuempi kuin paksumpaa paperia käytettäessä, mutta sen käyttö edellyttää tarkempaa painatusta: jos kaksipuolisesti painetun sivun molempien puolien rivit eivät ole samalla tasolla, kuultaa kääntöpuolen muste ohuen paperin läpi.


title: Scaniarinken

text: Scaniarinken (vuosina 2005–2016 AXA Sports Center) on Ruotsin Södertäljessä sijaitseva sisäpalloiluareena joka on avattu vuonna 1970. Areenan katsojakapasiteetti on 6 200 katsojaa ja se toimii Södertälje SKn kotihallina.


title: Rúben Micael

text: Rúben Micael Freitas da Ressureição (s. 19. elokuuta 1986 Câmara de Lobos, Madeira, Portugali) on portugalilainen jalkapalloilija. Hän edustaa Portugalin Primeira Ligassa pelaavaa Sporting Bragaa ja on pelipaikaltaan keskikenttäpelaaja.


title: Rúben Micael

text: Micael aloitti uransa paikallisseura União Madeirasta, jossa hän teki ensiesiintymisensä edustusjoukkueessa 17-vuotiaana. Kaudeksi 2008–2009 hän siirtyi pääsarjaseura Nacionaliin.


title: Rúben Micael

text: Ensimmäisellä kaudellaan hän ei kuulunut vakituisesti joukkueen avauskokoonpanoon, kuitenkin tehtyään maalin 2. toukokuuta 2009 pelatussa ottelussa Benficaa vastaan, hän aloitti huhut siirtymisestään Portugalin suurimpiin seuroihin. Benfica oli innokkaimmin madereiralaispelaajan perässä.


title: Rúben Micael

text: Seuraavalla kaudella 2009–2010 Micael nousi joukkueen avauskokoonpanopelaajaksi. Hän teki Eurooppa-liigan karsintaotteluissa venäläistä Zenitiä vastaan kaksi maalia, ensimmäinen osa päättyi Nacionalin voittoon 4–3 ja toinen osa 1–1-tasanumeroihin. Lohkovaiheessa hän teki kuudessa ottelussa viisi maalia.


title: Rúben Micael

text: Tammikuussa 2010 Micael siirtyi Portoon 3 miljoonan euron siirtokorvauksella. Sopimus oli pituudeltaan 4½-vuotinen. Ensimmäisen ottelunsa hän pelasi joukkueessa vanhaa seuraansa vastaan, joka päättyi lopulta Porton 4–0-voittoon.


title: Rúben Micael

text: 18. elokuuta 2011 hän siirtyi yhteissiirolla joukkuetoverinsa Radamel Falcaon kanssa Atlético Madridiin. Madridilaisseura maksoi heistä yhteensä 45 miljoonaa euroa. Micael pelaa kauden 2011–2012 lainasopimuksella Zaragozassa.


title: Rúben Micael

text: Micael teki ensiesiintymisensä Portugalin maajoukkueessa 29. maaliskuuta 2011 pelatussa ystävyysottelussa Suomea vastaan. Portugali voitti ottelun numeroin 2–0, Micaelin tehdessä joukkueensa molemmat osumat.


title: Doorilainen heksapolis

text: Doorilainen heksapolis ( tai ) eli (Aasian) Doris (), myöhemmin doorilainen pentapolis (), oli antiikin kreikkalainen kuuden doorilaisen kaupungin alue ja liitto Vähän-Aasian lounaisrannikolla sekä sen edustan saarilla.


title: Doorilainen heksapolis

text: Doorilaisen heksapoliin alue käsitti alueen Kaariassa Vähän-Aasian lounaisrannikolla nykyisen Turkin alueella sekä sen edustan saarilla Kosilla ja Rhodoksella. Doriin pohjoispuolella rannikolla sijaitsi Joonia, koillispuolella sisämaan Kaaria ja itäpuolella Lyykia. Aasian Dorista ei tule sekoittaa toiseen antiikin aikaiseen Doriin maakuntaan keskisessä Kreikassa.


title: Doorilainen heksapolis

text: Doorilaisen heksapoliin polikset eli kaupunkivaltiot olivat:Seudun varhaisemmat asukkaat olivat kaarialaisia ja lelegejä. Heksapoliin kreikkalaiskaupungit perustettiin doorilaisten siirtokuntina noin 1000 eaa. Tämän jälkeen alueella puhuttiin doorilaisia murteita. Asuttajien on arveltu tulleen muun muassa Troizenista, Epidauroksesta ja Argoksesta. Toisaalta Rhodoksella vaikuttaa olleen yhteys Kreetalle. Doorilaisen heksapoliin alueella oli myös muita doorilaisia kaupunkeja, mutta ainoastaan kuusi hyväksyttiin mukaan kaupunkien liittoon.


title: Doorilainen heksapolis

text: Heksapoliin jäsenet viettivät Apollonin kunniaksi juhlia kisoineen. Yhteisenä kokoontumispaikkana toimi Triopian Apollonin pyhäkkö, joka sijaitsi Triopian niemimaalla lähellä Knidosta. Pyhäkön rauniot on löydetty. Kisojen palkintona oli pronssinen kolmijalka, joka voittajien tuli pyhittää pyhäkölle. Halikarnassos erotettiin heksapoliista, koska eräs kaupungin asukkaista, nimeltään Agasikles, vei kolmijalan kotiinsa sen sijaan, että olisi jättänyt sen temppeliin. Näin doorilaisesta heksapoliista tuli doorilainen pentapolis eli viiden kaupungin liitto. Tämä tapahtui ennen 400-lukua eaa. ja Herodotoksen aikaa, sillä tämä kutsuu aluetta ”viisikaupunkimaaksi”, ja kertoo edellä esitetyn selityksen nimenmuutokselle.


title: The Royal Concert

text: Ennen HIStory World Tour -kiertueen alkua Jackson esiintyi 16. heinäkuuta 1996 ilmaisessa konsertissa Jerudong Parkissa, Bruneissa 50 vuotta täyttäneen Brunein sulttaanin Hassanal Bolkiahin kunniaksi. Kuninkaallinen perhe osallistui konserttiin, mutta sulttaani itse ei osallistunut. Konsertin taltioi Nocturne Productions, Inc, joka oli vastuussa Jacksonin aikaisempien konserttien taltioinnista. Konsertti muistutti hyvin paljon Dangerous World Tour -kiertuetta, joka johtui siitä, että Jackson halusi pitää salassa tulevan kiertueensa yksityiskohdat. Konsertissa kuitenkin kuultiin ensimmäistä kertaa kappaleiden "You Are Not Alone" ja "Earth Song" -live-esitykset, tosin Jackson oli jo aikaisemmin esittänyt nämä kappaleet eri palkintogaaloissa.


title: Franco Bonisolli

text: Franco Bonisolli (25. toukokuuta 1938 – 30. lokakuuta 2003) oli italialainen tenori. Hän syntyi Roveretossa ja aloitti laulunopintonsa Alfredo Laretton johdolla. Hän voitti kansainvälisen laulukilpailun Spoletossa vuonna 1961. Ammattimaisen debyyttinsä hän teki vuonna 1962 Ruggieron roolissa "La rondinessa". La Scala -debyyttinsä hän teki vuonna 1969 ja Metropolitan-debyyttinsä 1971. Lisäksi hän esiintyi muun muassa Wienin valtionoopperassa. Covent Gardenissa hän debytoi vuonna 1987 "Turandotin" Calafina.


title: Franco Bonisolli

text: Bonisollin ohjelmistoon lukeutui Giacomo Puccinin roolien lisäksi esimerkiksi Giuseppe Verdin rooleja ja Canion rooli "Pajatsossa". Hän esiintyi 1990-luvulla harvemmin, mutta ei kokonaan lopettanut uraansa; hän esiintyi "Fedorassa" lokakuussa 1999 ja "Trubaduurissa" helmikuussa 2000. Hän kuoli Wienissä.


title: Australiantylli

text: Australiantylli ("Erythrogonys cinctus") on australialainen kahlaajalintu. Sen esiintymisalue käsittää Australian lisäksi Papua-Uuden-Guinean eteläisimmän kolkan. Lajin holotyypin kuvaili John Gould Uudesta Etelä-Walesista vuonna 1838.


title: Iibisnokka

text: Iibisnokka ("Ibidorhyncha struthersii") on keskiaasialainen kahlaaja, joka on heimonsa ja sukunsa ainoa laji. Sen elinympäristö käsittää Keski-Aasian korkeimmat vuoristot Kazakstanin kaakkoisosista Kashmiriin ja sieltä itään Luoteis-Kiinaan, Tiibetiin, Koillis-Intiaan ja Kiinan itä- ja koillisosiin. Se talvehtii Himalajan eteläpuolella. Lajin holotyypin kuvaili Nicholas Aylward Vigors Himalajalta 1832.


title: Rovaniemen rovastikunta

text: Rovaniemen rovastikunta on yksi Oulun hiippakunnan yhdeksästä rovastikunnasta. Rovastikuntaan kuuluvat Kemijärven, Pelkosenniemen, Posion, Ranuan, Rovaniemen ja Sallan luterilaiset seurakunnat.


title: Skellefteå Kraft Arena

text: Skellefteå Kraft Arena on Ruotsin Skellefteåssa sijaitseva sisäpalloiluareena. Areena on avattu vuonna 1967 ja sen katsojakapasiteetti on 6 001 katsojaa. Areena toimii jääkiekkoseura Skellefteå AIK:n kotihallina.


title: NHK Arena

text: NHK Arena (aikaisemmin Sydkraft Arena ja E.ON Arena) on sisäpalloiluareena joka sijaitsee Timråssa, Ruotsissa. Areenan katsojakapasiteetti on 6 000 katsojaa ja se toimii jääkiekkoseura Timrå IK:n kotihallina.


title: Pääskykahlaajat

text: Pääskykahlaajat (Glareolidae) on rantalintujen lahkoon kuuluva lintuheimo. Pääskykahlaajiin luetaan kuuluvaksi neljä sukua:


title: Bến Tre (maakunta)

text: Bến Tre on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on  Bến Tre. Huhtikuussa 2009 maakunnassa oli noin 1,25 miljoonaa asukasta. Maakunnan pinta-ala on 2360 km²


title: Bến Tre (maakunta)

text: Ben Tre sijaitsee Mekongin sivujoen Tiền Giangin neljän haaran välissä, Jokivettä käytetään riisiviljelmien kasteluun, ja vesiväylät ovat tärkeitä kulkureittejä.


title: Koroibos

text: Koroibos (), elisläinen kokki, oli ensimmäinen tunnettu Olympian kisojen voittaja. Hän voitti stadionin juoksun vuoden 776 eaa. Olympian kisoissa.


title: Jerry Wald

text: Jerry Irving Wald (16. syyskuuta 1911 New York, New York – 13. heinäkuuta 1962 Hollywood, Kalifornia) oli yhdysvaltalainen elokuvatuottaja ja -käsikirjoittaja.


title: Jerry Wald

text: Wald aloitti 20-vuotiaana tabloidilehden toimittajana ja vuonna 1933 Warner Bros palkkasi hänet käsikirjoittajaksi. Elokuvien tuottamisen hän aloitti vajaa vuosikymmen myöhemmin. Waldin Warnerille tuottamia elokuvia ovat muun muassa "Kuoleman lasti" (1942), "Matkalla Muurmanskiin" (1943) ja "Mildred Pierce – amerikkalainen nainen" (1945).


title: Jerry Wald

text: Wald oli vuosina 1951–1952 RKO Picturesin palveluksessa ja 1953–1956 Columbia Picturesin tuotannon apulaisjohtajana. Oman tuotantoyhtiönsä hän perusti vuonna 1956 ja sen ensimmäinen elokuva oli 1957 julkaistu "Peyton Place – vihan tyyssija". Wald kuoli vuonna 1962.


title: NBA:n arvokkain pelaaja

text: NBA:n arvokkain pelaaja () on vuosittain jaettava palkinto, joka myönnetään NBA:n arvokkaimmalle pelaajalle. Palkinto on jaettu kaudesta 1955–1956 lähtien. Arvokkaimmaksi pelaajaksi valittu henkilö saa Maurice Podoloffin mukaan nimetyn pokaalin. Valinnan tekee urheilu- ja televisiotoimittajista koostuva paneeli, minkä lisäksi valintaan vaikuttaa katsojien internet-äänestyksen tulos.


title: NBA:n arvokkain pelaaja

text: Aluksi valinnan tekivät liigan pelaajat, mutta kaudesta 1980–1981 lähtien siirryttiin paneeli-muotoiseen valintaan. Kaudella 2009–2010 otettiin ensimmäistä kertaa mukaan fanien internet-äänestys, joka vaikuttaa myös valintaan. Paneelin jäsenet sijoittavat pelaajat parhausjärjestykseen: ensimmäiseksi sijoitettu pelaaja saa valitsijalta kymmenen pistettä, toinen seitsemän, kolmas viisi, neljäs kolme ja viides yhden pisteen. Pelaaja, joka on saanut yhteensä eniten pisteitä, valitaan kauden arvokkaimmaksi pelaajaksi.


title: NBA:n arvokkain pelaaja

text: Ensimmäinen palkinnon voittanut ulkomaalainen oli Hakeem Olajuwon, joka sai myöhemmin Yhdysvaltain kansalaisuuden. Käytännössä ensimmäinen ei-yhdysvaltalainen pelaaja oli kuitenkin kanadalainen Steve Nash, joka voitti palkinnon vuonna 2005. Eniten MVP-valintoja on saavuttanut Kareem Abdul-Jabbar, joka valittiin sarjan arvokkaimmaksi pelaajaksi kuusi kertaa.


title: Émile Mercier

text: Émile Mercier oli ranskalainen jousiampuja ja olympiamitalisti. Hän voitti pronssia Pariisin olympialaisissa 1900 50 metrin Au Chapelet-kilpailussa.


title: Cà Mau (maakunta)

text:
Cà Mau on maakunta Vietnamin eteläisimmässä kärjessä, Đồng Bằng Sông Cửu Longin alueella. Sen pääkaupunki on Cà Mau. Huhtikuussa 2009 maakunnassa oli noin 1,2 miljoonaa asukasta. Maakunnan pinta-ala on 5 332 km²
Maakunnassa on monia lintujen suojelualueita.


title: Cà Mau (maakunta)

text: Maakunnan lentoliikennettä palvelee Cà Maun lentoasema, josta on yhteys maan suurimpaan kaupunkiin, Hồ Chí Minhiin.


title: Đồng Tháp

text: Đồng Tháp on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Cao Lãnh. Huhtikuussa 2009 maakunnassa oli noin 1,67 miljoonaa asukasta. Maakunnan pinta-ala on 3376 km².


title: Đồng Tháp

text: Alueella tuotetaan paljon riisiä ja hedelmiä. Siellä on myös lintujensuojelualueita, lootuksia ja lumpeita.


title: Kanadan avoin tennisturnaus

text: Kanadan avoin tennisturnaus (viralliselta nimeltään Rogers Cup sponsorin mukaan, tunnetaan myös nimellä Canada Masters) on vuosittain heinä-elokuussa järjestettävä tennisturnaus. Miesten turnaus on osa Masters-sarjaa ja naisten turnaus on Premier 5 -turnaus. Joka vuosi toinen turnauksista järjestetään Montrealissa ja toinen Torontossa. Parittomina vuosina miesten turnaus järjestetään Montrealissa ja naisten turnaus Torontossa. Parillisina vuosina vastakkaisissa paikoissa. Turnaus pelattiin ensimmäisen kerran vuonna 1881 ja siitä tuli avoin vuonna 1968, jolloin nimi muuttui Kanadan mestaruusturnauksesta ("Canadian Championships") Kanadan avoimiksi ("Canadian Open").


title: Kiên Giang

text: Kiên Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Rạch Giá. Huhtikuussa 2009 maakunnassa oli noin 1,68 miljoonaa asukasta. Maakunnan pinta-ala on 6 348 km².


title: Rytmikapulat

text: Rytmikapulat ovat kaksi puukapulaa, joita käytetään rytmisoittimena. Kapuloitten pituus on noin 20 senttimetriä ja läpimitta tuuman (2,5 cm). Toista kapulaa soittaja pitää kuppimaisessa muodossa olevalla kämmenellään (kaje) jolloin kapuloita yhteen lyötäessä syntyy terävä ja sointuva ääni.


title: Rytmikapulat

text: Alkujaan rytmikapuloita käytettiin afrokaribialaisessa kansanmusiikissa. Nykyisin ne kuuluvat erityisesti latinalaisamerikkalaiseen tanssimusiikkiin. Rytmikapulat ovat nykyaikainen muoto maailman vanhimpiin kuuluvasta soittimesta, yhteen lyötävistä kepeistä, joita on aikojen saatossa käytetty lukuisissa muinaisissa kulttuureissa niin musiikissa kuin muissa rituaaleissa sekä huomion että musiikin rytmin tuottamisen välineenä.


title: Long An

text: Long An on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Tân An. Huhtikuussa 2009 maakunnassa oli noin 1,44 miljoonaa asukasta. Maakunnan pinta-ala on 4494 km².


title: Juri Artsutanov

text: Juri Nikolajevitš Artsutanov (, 5. lokakuuta 1929 Leningrad, Neuvostoliitto – 1. tammikuuta 2019) oli venäläinen insinööri. Hän kehitti ensimmäisenä teoriaa avaruusnosturi-tyyppisten satelliittien saamisesta kiertoradalle.


title: Juri Artsutanov

text: Artsutanov valmistui insinööriksi Leningradin teknologisesta instituutista. Vuonna 1960 hän kirjoitti artikkelin ”V Kosmos na Electrovoze” (”avaruuteen sähköjunalla”), jossa hän käsitteli avaruushissin turvallisuutta ja taloutta satelliittien kiertoradalle nostamisessa. Avaruushissi perustuu hyvin korkeaan rakennukseen, jossa hissi tai nosturi nostaa satelliitin ilmakehän yläpuolelle, Artsutanovin ideoissa jopa 36 000 km korkeaan rakennelmaan. Tutkielma perustui siihen, mitä hän oli lukenut Konstantin Tsiolkovskin kirjoittaneen vuonna 1895 samasta aiheesta.


title: Sóc Trăng (maakunta)

text: Sóc Trăng on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Sóc Trăng. Huhtikuussa 2009 maakunnassa oli noin 1,29 miljoonaa asukasta. Maakunnan pinta-ala on 3 312 km².


title: 3,7 cm Bordkanone 43

text: 3,7 cm Bordkanone 43 (3,7 cm BK 43) oli saksalainen toisen maailmansodan aikainen 37 mm automaattinen lentokonetykki. Tykkiä käytettiin Junkers Ju 87 G -sarjan koneissa. Junkers 87 "Stuka" -koneet oli suunniteltu alun perin syöksypommittajiksi, mutta 37 mm tykillä aseistettuja malleja käytettiin rynnäkkökoneina esimerkiksi panssareiden, tykkien tuliasemien ja maihinnousualusten tuhoamiseen.


title: 3,7 cm Bordkanone 43

text: Tykki oli Rheinmetall-Borsigin suunnittelema ja se oli muunnettu lentokoneaseeksi 3,7 cm Flak 43 -mallisesta ilmatorjuntakanuunasta. Ensimmäiset 37 mm konetykit mallia 3,7 cm Flak 18 asennettiin muutostyönä Ju 87 D-1 -koneisiin vuoden 1943 alussa. Saman vuoden huhtikuussa rintamayksiköihin saapuivat ensimmäiset Ju 87 G-1:t, joiden aseistukseen kuului kaksi 3,7 cm BK 43 -tykkiä. Tykit asennettiin kummankin siiven alle omiin gondoleihinsa eli niin sanottuihin "podeihin".


title: 3,7 cm Bordkanone 43

text: Tykillä voitiin ampua samoja patruunoita kuin 3,7 cm Flak 18, 36, 37 ja 43-tyyppisillä IT-tykeillä. 3,7 cm BK 43:a varten oli saatavilla myös volframikarbidisella ytimellä varustettu 3,7 cm Hartkernpanzergranate (3,7 cm H-Panzergranate L'spur o. Zerl.) -tyyppinen kiinteillä ohjausosilla varustettu alikaliiperiammus, joka oli tehokas panssarivaunuja vastaan. Tykin ja patruunan suuren koon sekä painon takia yhden aseen ammustäyttö oli vain kahdeksan patruunaa.


title: Tunisiano

text: Tunisiano () (oik. Bachir Baccour, , s. 19. toukokuuta 1979 Deuil-la-Barre, Val-d'Oise) on ranskalainen rap-artisti.


title: Tunisiano

text: Tunisiano aloitti räppäämisen 16-vuotiaana liityttyään M Groupiin, jossa hän levytti yhtyeen kanssa kolme levyä Fidèle au rap, Tu disais quoi? ja Rapide comme un serpent vuosina 1995–1997.


title: Tunisiano

text: Jätettyään yhtyeen Tunisiano perusti Sniperin vuonna 1997 yhdessä entisen luokkalaisensa Aketon ja Blackon kanssa. Yhtye julkaisi kolme albumia vuosina 2001, 2003 ja 2006, jotka myivät tuona aikana yli miljoona kappaletta. Sniper aiheutti myös sanoituksillaan kohua Ranskan mediassa ja muun muassa Nicolas Sarkozy ilmaisi yhtyeen jäsenten olleen räyhääjiä, jotka häpäisevät Ranskaa. Yhtyeen jäsenen Blackon lopetettua räppäämisen vuoden 2007 aikana ja siirryttyään Raggan pariin huhuttiin yhtyeen hajoamisesta ja jokainen yhtyeen jäsenistä teki sittemmin oman sooloalbuminsa. Tunisiano julkaisi oman albuminsa vuonna 2008 "Le Regard des Gens", joka oli ehdolla vuoden 2009 Victoires de la Musique gaalassa vuoden urbaani musiikkialbumin kategoriassa.


title: Tunisiano

text:
Sittemmin Tunisiano esiintyi useasti vierailevana artistina vuodesta 2008 lähtien. Sniper-yhtye julkaisi vielä kokoelmalevyn vuonna 2009 "C'est pas fini". Sittemmin yhtye näytti saaneen päätöksensä, kunnes Tunisiano ilmoitti Aketon kanssa blogissaan syksyllä 2010 julkaisevansa yhtyeen neljännen studioalbumin vuonna 2011.
Baccour syntyi Deuil-la-Barressa noin 14 kilometrin päässä Pariisista, tunisialaisille vanhemmille, jotka ovat kotoisin Menzel Bouzelfasta. Baccour kiinnostui nuorena rap musiikista vanhemman veljensä myötä ja alkoi kirjoittaa sanoituksia 14-vuotiaana.


title: Tunisiano

text: Baccour on uskonnoltaan muslimi.


title: Tiền Giang

text: Tiền Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Mỹ Tho. Huhtikuussa 2009 maakunnassa oli noin 1,67 miljoonaa asukasta. Maakunnan pinta-ala on 2 484 km².


title: Tiền Giang

text: Maakunta sijaitsee Tieb-joesta pohjoiseen viljavalla alankoalueella. Siellä kasvatetaan riisiä ja hedelmäpuita sekä sikoja.


title: Hậu Giang

text: Hậu Giang on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Vị Thanh. Huhtikuussa 2009 maakunnassa oli noin 757 tuhatta asukasta. Maakunnan pinta-ala on 1600 km².


title: Hậu Giang

text: Maakunt ajsijaitsee Mekongin suistossa, ja sen monet joet ja kanavat toimivat kastelukanavina ja kulkuväylinä. Phung Hiepin kelluvat markkinat on tärkeä hedelmien ja eksoottisten ruoka-aineiden kauppapaikka. Siellä mmydään myös riistalintuja ja monenlaisia käärmeitä.


title: Trà Vinh (maakunta)

text: Trà Vinh on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Trà Vinh. Huhtikuussa 2009 maakunnassa oli noin miljoona asukasta. Maakunnan pinta-ala on 2295 km².


title: Trà Vinh (maakunta)

text: Maakunta ulottuu rannikolle asti, ja siellä on niin jokien makeaa vettä, jokisuun murtovettä kuin varsinaista merialuettakin. Niinpä kalastus ja riisinviljely ovat tärkeitä elinkeinoja. Maakunnan etnisiin ryhmiin kuuluvat vietnamilaisten lisäksi chamit, hoat ja khmerit. Angin pagoda on khmerien rakennuttama historiallinen pagoda. Ba Dongin rantakohde oli siirtomaa-aikana ranslkalaisten suosima virkistysalue. Tieyhteys sinne tuhoutui sodassa, mutta jälleenrakennusta suunnitellaan.


title: Vĩnh Long (maakunta)

text: Vĩnh Long on maakunta Vietnamin eteläosassa, Đồng Bằng Sông Cửu Longin alueella. Sen pääkaupunki on Vĩnh Long. Huhtikuussa 2009 maakunnassa oli noin 1,028 miljoonaa asukasta. Maakunnan pinta-ala on 1480 km².


title: Vĩnh Long (maakunta)

text: Vinho Longin pohjoispuolella virtaa Tien-joki. Maakunnan pääkaupungin Vinh Longin lähellä joessa on rehevä Anh Binhin saari, joka on luontomatkailijoiden suosima kohde.


title: Hell in a Cell (2009)

text: Hell in a Cell (2009) oli World Wrestling Entertainmentin tuottama pay-per-view (PPV) -tapahtuma, joka järjestettiin 4. lokakuuta 2009 Pridential Centerissä Newarkissa New Jerseyssä. Se oli ensimmäinen WWE Hell in a Cell -tapahtuma. Tapahtumassa pidettiin kahdeksan matsia. Hell in a Cell -nimen saivat päättää fanit WWE:n virallisilla nettisivuilla. Muita nimiehdokkaita olivat mm. No Escape, Rage in a Cage ja Lock Up.


title: Hell in a Cell (2009)

text: RAW-brändin päävihanpito oli Randy Ortonin ja WWE-mestari John Cenan välillä. SummerSlam-tapahtumassa Orton säilytti mestaruuden Cenaa vastaan, kun eräs "katsoja" (Ted DiBiase Jr:n veli) hyökkäsi Cenan kimppuun matsin aikana. WWE:n omistaja Vince McMahon ilmoitti Cenan ja Ortonin välille uusintaottelun WWE Breaking Point -tapahtuman I Quit -matsiin, jonka Cena voitti. Seuraavassa RAW'ssa illan isäntä, Trish Stratus, ilmoitti uusintamatsin Ortonin ja Cenan välille WWE -mestaruudesta Hell in a Cell -matsissa.


title: Hell in a Cell (2009)

text: SmackDown-brändin päävihanpito oli World Heavyweight -mestari CM Punkin ja The Undertakerin välillä. Breking Pointissa Punk kohtasi Undertakerin Submission-matsissa. Matsissa 'Taker pakotti Punkin luovuttamaan Hell's Gate -liikkeellä, mutta SmackDownin manageri Theodore Long aloitti matsin alusta, koska Vickie Guerrero oli kieltänyt Hell's Gate -liikkeen jo vuonna 2008. Ottelun jatkuessa Punk lukitsi Takerin Anaconda Vise -otteella, ja vaikka Undertaker ei koskaan luovuttanut, tuomari Scott Armstrong käski soitattaa kelloa. Tämä tapaus muistuttaa Montreal Screwjob -välikohtausta. 18. syyskuuta SmackDownissa Undertaker kidnappasi Thedore Longin limusiinissa. Seuraavassa SmackDownissa arkusta ilmestynyt Long ilmoitti, että Hell's Gate ei olekaan enää kielletty ja Long oli sopinut Hell in a Cell -ottelun Punkin ja Undertakerin välille World Heavyweight -mestaruudesta.


title: Hell in a Cell (2009)

text: Triple H ja Shawn Michaels olivat muodostaneet uudelleen D-Generation X -ryhmän, ja SummerSlamissa DX voitti Cody Rhodesin ja Ted DiBiasen (Legacyn). Heidän yhteenottonsa jatkuivat, ja heidän välilleen sovittiin matsi Breaking Pointiin Submissions Count Anywhere -matsissa, jonka Legacy voitti pakottaen Michaelsin luovuttamaan. Myöhemmin Legacyn ka Michaelsin välille ilmoitettiin Hell in a Cell -matsi.


title: Le Regard des Gens

text: Le Regard des Gens on Tunisianon ensimmäinen sooloalbumi, jonka julkaisi Columbia Records 25. helmikuuta 2008. Levyltä julkaistiin neljä singleä Equivoque, Nos rues, Le regard des gens ja Je porte plainte.


title: Bruno Prevedi

text: Bruno Prevedi (1928–1988) oli tenori. Alun perin hän kouluttautui baritoniksi ja debytoikin vuonna 1958 Milanon Teatro Nuovossa Tonion roolissa. Tenorina hän debytoi vuonna 1959 samassa teatterissa Turidduna. La Scalassa Prevedi esiintyi ensi kertaa vuonna 1962. Metropolitan-oopperan-debyyttinsä hän teki Cavaradossina; tätä ennen hän oli laulanut Berliinissä, Münchenissä, Wienissä, Lontoossa ja Buenos Airesissa.


title: Yona

text: Yona (oikealta nimeltään Johanna Pitkänen, ent. Louhivuori, s. 5. maaliskuuta 1984 Itävalta) on suomalainen laulaja-lauluntekijä. Hän syntyi Itävallassa helluntailaisperheeseen ja asui lapsuutensa Oulussa. Hänen ollessaan 10-vuotias perhe muutti Kuopioon ja myöhemmin Helsinkiin, jossa Yona nykyään asuu. Hän on harrastanut koko ikänsä kuoroa ja pianonsoittoa. Hän on valmistunut Helsingin Pop & Jazz Konservatoriosta muusikoksi.


title: Yona

text: Timmion Records julkaisi Yonan debyyttialbumin "Pilvet liikkuu, minä en" 13. tammikuuta 2010. Albumin musiikki on saanut vaikutteita folkista, jazzista, iskelmästä ja virsistä, mutta myös modernista musiikkimaailmasta, hip hopista ja reggaesta. Yona on sanoittanut albumin kappaleet ja säveltänyt niistä suurimman osan. Valtaosa albumin kappaleista on trumpetisti Kalevi Louhivuoren sovittamia, ja albumin on tuottanut Didier Selin. Albumi nousi maaliskuussa viikolla 11 Suomen virallisen albumilistan sijalle 49.


title: Yona

text: Orkesteri Liikkuvat Pilvet on Yonan taustalla levyillä ja keikoilla säestävä 10-henkinen yhtye, joka koostuu seuraavista muusikoista: Nicolas Rehn (kitara), Antti Kujanpää (koskettimet), Salla Hakkola (harppu), Aili Ikonen (viulu ja laulu), Heini Ikonen (viulu ja laulu), Matti Mietola (alttoviulu), Juho Kanervo (sello), Eero Tikkanen (kontrabasso), Tatu Rönkkö (rummut) sekä Didier Selin (miksaus).


title: Yona

text: Yona julkaisi syyskuussa 2010 Liljan Loisto -yhtyeen kanssa albumin "Takaisin Karjalan maille", jonka kappaleet ovat Karjala-aiheisia vapauslauluja reggae-sovituksina. Yhtyeeseen kuuluvat Yonan lisäksi Puppa J sekä Punky Reggae Band. "Takaisin Karjalan maille" debytoi Suomen virallisen albumilistan sijalla 19. Yhtyeen toinen pitkäsoitto "Vapauden hurma" julkaistiin 30. toukokuuta 2012 ja sen kappaleesta "Varkaat kulkurit" on julkaistu musiikkivideo. "Vapauden hurma" ylsi parhaimmillaan Suomen virallisen albumilistan 26. sijalle.


title: Yona

text: Yona palkittiin vuoden 2010 tulokas-Emmalla. Hänen toinen sooloalbuminsa "Vaikenen laulaen" julkaistiin toukokuussa 2011. Albumi nousi Suomen virallisen albumilistan sijalle 16.


title: Yona

text: Yonan kolmas pitkäsoitto "Vaikka tekee kipeää, ei haittaa" julkaistiin syyskuussa 2012. Se sijoittui 14. sijalle Suomen virallisella albumilistalla. Vuonna 2013 Yona osallistui Seinäjoen Tangomarkkinoiden Tangokuningatar-kilpailuun ja sijoittui toiseksi. Syyskuussa 2013 hän vieraili Matti Mikkolan studio-orkesterin levyllä kappaleessa "Suojassa mun unissain", joka toimi tunnuslauluna Yle TV2:n draamakomediasarjassa Mun ainoot 30 minsaa.


title: Silta (vuoden 1959 elokuva)

text: Silta on Bernhard Wickin vuonna 1959 ohjaama sodanvastainen saksalainen elokuva. Elokuva perustuu 1958 ilmestyneeseen Manfred Gregorin kirjoittamaan samannimiseen romaaniin. Kirja itse perustuu Gregorin omiin kokemuksiin sodasta, hänen palveltuaan länsirintamalla toisen maailmansodan lopulla Saksan puolella.


title: Silta (vuoden 1959 elokuva)

text: Toinen maailmansota lähenee loppuaan, ja Hitler-Jugendista värvätään nuoria poikia armeijaan. Pieni saksalaiskylä saa tietää olevansa saksalaisjoukkojen vetäytymisreitin varrella. Kylän viereisen joen yli johtavaa siltaa käsketään puolustamaan seitsemän noin 16-vuotiasta poikaa. Alikersanttinsa paettua (joutui sotapoliisin ampumaksi) pojat näkevät kuinka haavoittuneet saksalaisjoukot ylittävät sillan. Nuorin pojista, Sigi, kuolee yhdysvaltalaislentokoneen tulittaessa siltaa konekiväärein. Sigi, jota muut kiusaavat hänen pelkonsa vuoksi, seisoo asennossa koneen lentäessä ohitse. Viimeisenä sillan ylittää saksalainen kenraali. Hän käskee poikia muodostamaan puolustusasemat, käskien taistelemaan viimeiseen hengenvetoon asti sanoen: ”Jokainen joka puolustaa yhtä neliömetriä, puolustaa Saksaa.” Yhdysvaltalaisjoukkojen saapuessa pojat käyvät puolustustaisteluun, tuhoten muun muassa kaksi M4 Sherman -panssarivaunua. Pojat kuitenkin kuolevat yksi kerrallaan, ja amerikkalaisten vetäydyttyä poikia on enää kolme jäljellä. Yksi heistä kuolee otettuaan laatikosta varmistamattoman panssarinyrkin, räjäyttäen itsensä ilmaan. Kaksi pojista saapuu sillalle, jossa pioneerit panostavat sitä räjäyttämistä varten. Pojista fanaattisin, Hans, joukon johtaja, ei kuitenkaan anna räjäyttää siltaa jonka vuoksi kaikki hänen ystävänsä ovat kuolleet. Hän yrittääkin ampua pioneerien johtajan. Lähtiessään pioneerit jättävät sillan ehjäksi, mutta ampuvat Hansin. Enää jäljelle siis jäi seitsemästä pojasta vain yksi.


title: Silta (vuoden 1959 elokuva)

text:
Juuri ennen elokuvan lopputekstejä esiintyy kirjoitus: ”Tämä elokuva perustuu tositapahtumiin huhtikuun 27. päivänä 1945. Taistelu oli niin mitätön, ja hyödytön, ettei siitä ole mainintaa missään muualla.”
Elokuva uudelleenfilmatisoitiin värillisenä versiona vuonna 2008. Versio on jakanut elokuvan fanien mielipiteitä.


title: Antti Riihimäki

text: Antti Riihimäki (tunnetaan myös nimellä DJ RZY) on helsinkiläinen muusikko, DJ ja musiikkituottaja. Hänet tunnetaan erityisesti rap-musiikista. Riihimäki on säveltänyt useita kappaleita muun muassa Cheekille ja Uniikille. Hän on ollut mukana tekemässä myös muun muassa kahta Antti Tuiskun albumia.


title: Antti Riihimäki

text: Riihimäen säveltämistä kappaleista Cheekin "Jossu" ja "Timantit on ikuisia" sekä JVG:n "Tarkenee" ovat nousseet Suomen virallisen singlelistan ykkösiksi.


title: Antti Riihimäki

text: Anna Abreu – "Rush"


title: Antti Riihimäki

text: DJ RZY


title: Antti Riihimäki

text: Uniikki – "Suurempaa"


title: Antti Riihimäki

text: Timo Pieni Huijaus – "Kaikki loppuu"


title: Antti Riihimäki

text: Wava


title: Antti Riihimäki

text: Antti Tuisku – "Toisenlainen tie"


title: Antti Riihimäki

text: Cheek – "Kuka muu muka"


title: Antti Riihimäki

text: Eri esittäjiä – "Vain elämää – kausi 2 jatkuu"


title: Antti Riihimäki

text: Antti Kleemola – "Täydellinen päivä"


title: Antti Riihimäki

text: Spekti – "Diktaattorimies"


title: Antti Riihimäki

text: Uniikki – "#kylänmies"


title: Antti Riihimäki

text: Cheek – "Kuka muu muka" (Stadion Edition)


title: Antti Riihimäki

text: Eri esittäjiä – "Vain elämää – kausi 3, päivä"


title: Antti Riihimäki

text: Cheek – "Alpha Omega"


title: Antti Riihimäki

text: Elastinen – "Iso kuva"


title: Antti Riihimäki

text: JVG – "247365"


title: Antti Riihimäki

text: Mikael Gabriel – "Versus"


title: Antti Riihimäki

text: Mitra – "Mitra"


title: Veljekset Rönkä

text: Veljekset Rönkä Oy on Kemissä toimiva perheyritys, jonka toimintaan kuuluu lihan teurastus, lihan hankinta sekä lihanjalostus. Yritys perustettiin vuonna 1984. Yrityksen markkina-alueena on koko Suomi. Kemissä Vilmilän teollisuusalueella sijaitsevan teurastamon lisäksi Ranualla toimii poronkäsittelylaitos ja Keminmaassa Lapin Palvin lihanjalostusyksikkö. Yritys työllistää noin 50 henkilöä. Liikevaihto vuonna 2007 oli noin 11 miljoonaa euroa. Rönkän tuotteisiin kuuluu muun muassa jauhelihaa, pihvejä ja poronkäristystä.


title: Veljekset Rönkä

text:
Veljekset Rönkä Oy:n toimitusjohtajana on vuodesta 2010 alkaen toiminut Veikko Oljakka.
Veljekset Rönkä Oy:n varasto ja pakastinrakennus paloivat 29. kesäkuuta 2011 puukuitueristeitä valmistavan Sepa Oy:n palon yhteydessä.


title: Groverin tauti

text: Groverin tauti on akantolyyttinen sairaus, josta kärsivillä esiintyy pieniä, punaisia näppylöitä lähinnä rinnan alueella ja selässä. Tautiin liittyy myös kutina. Taudin syy on tuntematon. Tavallisimmin sairastuneet ovat yli 50-vuotiaita miehiä. Monesti tauti puhkeaa melko äkillisesti. Se paranee itsestään.


title: Konjugaatio

text: Konjugaatio on verbin taivutusluokka. Useissa kielissä verbit voidaan jakaa useampaan eri konjugaatioon sen mukaan, mitkä taivutuspäätteet niissä ovat missäkin persoona-, aika- tai muussa taivutusmuodossa.


title: Konjugaatio

text: Eri kielissä konjugaatioiden määrä vaihtelee. Esimerkiksi nykyruotsissa on neljä konjugaatiota, mutta niiden lisäksi joukko epäsäännöllisesti taipuvia verbejä. Englannissa sen sijaan on vain yksi säännöllinen konjugaatio sekä lisäksi useita epäsäännöllisiä verbejä.


title: Konjugaatio

text: Suomessa on katsottu olevan vain yksi konjugaatio, sillä itse taivutuspäätteet ovat kaikilla verbeillä samat tai vaihtelevat eri verbeillä vain vokaalisoinnun vuoksi (esimerkiksi "menevät" mutta "tulevat"). Kuitenkin verbien taivutukseen liittyy myös joukko sanavartalon muutoksia, joiden perusteella verbit voidaan jakaa useampaan tyyppiin.


title: Konjugaatio

text: Descartes pohti helppoa universaalikieltä, jossa olisi vain esimerkiksi yksi konjugaatio, mikä helpottaisi kielten oppimista.


title: Live at the BBC (Sladen albumi)

text: Live at the BBC on brittiläisen Slade -yhtyeen vuonna 2009 julkaistu livealbumi. CD 1 sisältää BBC-sessioita vuosilta 1969–1972 ja CD 2 konsertin Lontoon The Paris Theatresta elokuulta 1972.


title: Stanley Park (Vancouver)

text: Stanley Park on kanadalaisen Vancouverin kaupungin keskuspuisto. Se on Burrardin niemimaalla sijaitsevan Vancouverin luoteispuolella. Puisto kattaa kaikkiaan 4,05 km² metsää, kävelyreittejä ja nähtävyyksiä. Puistossa käy vuosittain arviolta kahdeksan miljoonaa vierailijaa. Stanley Park on lähes 10 prosenttia suurempi kuin New Yorkissa sijaitseva Central Park. Puisto avattiin yleisölle vuonna 1888, ja se nimettiin Kanadan kenraalikuvernööri Frederick Stanleyn mukaan.


title: Stanley Park (Vancouver)

text: Stanley Park on suurelta osin metsää. Puistossa on arvioiden mukaan noin 500 000 puuta, joista suuri osa on yli satavuotiaita ja kohoavat jopa 75 metrin korkeuteen. Metsää halkovat lukuisat polut ja reitit. Yksi suosituimpia kohteita on koko puiston ympäri kulkeva rantapato, jonka vierellä kulkevaa tietä pitkin voi liikkua jalkaisin ja törmäysten estämiseksi vain myötäpäivään rullaluistimilla tai pyöräillen. Sen varralla on useita kohteita kuten "Brockton Pointin" majakka, Tyttö markäpuvussa -patsas, Lions Gate Bridge -silta, "Siwash Rock", joka intiaanien tarun mukaan on kolmen yliluonnollisen olennon kiveksi muuttama intiaanipäällikkö, "9 O'Clock Gun" -kanuuna, joka laukaistaan jokaisena iltana kello 21.00, sekä kaksi hiekkarantaa, joita kutsutaan toiseksi ja kolmanneksi rannaksi. Alueella sijaitsee myös Vancouverin yleisöakvaario, jossa on noin 7 000 kalaa 300 lajista sekä useita maitovalaita ja delfiinejä. Totem Parkin alueella on esillä useita alkuperäisasukkaiden tekemiä toteemipaaluja. Beaver Lakessa ja Lost Lagoonisa asuu useita vesilintulajeja, ja muuttolinnut käyttävät niitä levähdyspaikkanaan. Puistossa on lisäksi minirautatie lapsille ja paljon muita kohteita.


title: Stanley Park (Vancouver)

text: Ennen eurooppalaisten saapumista alueella on asunut ainakin viimeisen 3000 vuoden ajan mahdollisesti useitakin intiaaniheimoja, mutta varmuudella tiedetään rannikon salisheihin kuuluvin sḵwx̱wú7mesh intiaanien asuneen puiston alueella. Heidän luonaan vieraili vuonna 1792 tutkimusmatkailija George Vancouver kartoittaessaan Kanadan länsirannikkoa.


title: Stanley Park (Vancouver)

text: Vuonna 1863 nykyisen puiston alueelle perustettiin laivastotukikohta suojaamaan alueen asukkaita mahdolliselta amerikkalaisten hyökkäykseltä. Hyökkäystä ei kuitenkaan koskaan tapahtunut, ja laivastotukikohta päätettiin sulkea jotakin vuosia myöhemmin. Vancouverin kaupunki perustettiin vuonna 1886, ja vain vuotta myöhemmin Stanley Parkin maa-alueet määriteltiin puistoalueeksi. Pormestari David Oppenheimer avasi puiston yleisölle 17. syyskuuta 1888. Stanley Park nimettiin silloisen Kanadan kenraalikuvernööri Frederick Stanleyn kunniaksi.


title: Stanley Park (Vancouver)

text: 1930-luvun alussa tunnettu Guinness-panimon omistava irlantilainen perhe rakensi Lions Gate -sillan Burrardvuonon ylitse, ja yhdisti näin pohjoisrannan North Shore asuinalueet Vancouveriin. Tämä aiheutti kaupungin asukkaiden keskuudessa voimakasta vastustusta, koska tie sillalle tulisi kulkemaan puiston läpi. 1930-luvun laman johdosta kaupunkilaiset kuitenkin taipuivat lopulta myöntämään rakennusluvat, sillä sillan rakentaminen toi kaupunkiin uusia työpaikkoja. Rakennustyöt aloitettiin 31. maaliskuuta 1937, ja silta avattiin liikenteelle jo seuraavana vuonna.


title: Stanley Park (Vancouver)

text: Puisto määriteltiin vuonna 1988 Kanadan kansallishistorialliseksi kohteeksi.


title: Aavikkojuoksijat

text: Aavikkojuoksijat ("Cursorius") on rantalintujen lahkoon ja pääskykahlaajien heimoon kuuluva lintusuku. Aavikkojuoksijoita on viisi lajia: